Tramp preti ukidanjem subvencija DŽeneral motorsu zbog otpuštanja | Novosti.RS\n27. 11. 2018. u 21:58\nAmerički predsednik Donald Tramp zapretio je danas da će "ukinuti sve subvencije" automobilskom gigantu DŽeneral motorsu\nAmerički predsednik Donald Tramp zapretio je danas da će "ukinuti sve subvencije" automobilskom gigantu DŽeneral motorsu (GM), koji je izazvao njegov bes najavom o zatvaranju više hiljada radnih mesta u politički važnim američkim državama.\n"Vrlo sam razočaran DŽeneral motorsom. SAD su spasle DŽeneral motors i to im je hvala. Razmatraćemo ukidanje svih subvencija, uključujući i za električna vozila", napisao je danas Tramp na Tviteru.\nDŽeneral motors juče je najavio da će zatvoriti pet fabrika i ukinuti 14.000 radnih mesta u Severnoj Americi.\nPROČITAJTE JOŠ: "Generalka" u Dženeral Motorsu - otpušta 14.700 ljudi u SAD\nTramp je kritikovao generalnu direktorku GM-a Meri Baru zbog zatvaranja fabrika u američkim državama Ohajo, Mičigen i Merilend a da "ništa" ne zatvara u Meksiku i u Kini.\nTrampov ekonomski savetnik Leri Kudlou rekao je danas da je reakcija Bele kuće "ogromna količina razočarenja koja se čak pretvara u bes".\nKudlou se sastao juče s generalnom direktorkom DŽeneral motorsa Meri Bara posle objave kompanije o planiranom ukidanju radnih mesta.\nOn je rekao da je izgledalo kao da GM okreće leđa Trampu zatvaranjem svojih fabrika na američkom srednjem zapadu. On je rekao da ne vidi nagoveštaje recesije i nije isključio da bi Bela kuća mogla da preduzme akcije protiv GM-a.\nDŽeneral motors je naveo da odustaje od mnogih modela automobila i da se restrukturira da bi se više usmerio na električna vozila.\nTeško od babe da bude devojka !\nMinimalni sat rada u Meksiku je 1$ dok je u Americi bar 20x više. Računica je prosta a kad se zna da je profit najvažniji korporacijama, onda je ovo potpuno jasno.


Topli mali mehur za vaše dvorište - Gradjevinarstvo.rs\nTopli mali mehur za vaše dvorište\nOni od nas koji žive na severnoj hemisferi žale za krajem leta, a sa njim i za šansama za uživanje u toploti do sledeće godine. Međutim, Nevidljiva baštenska kuća (Invisible Garden House), danskog dizajnera Simona Hjerminda Jensena, može nam pružiti priliku za dobijanjem redovne doze vitamina D, čak i u hladnijim godišnjim dobima.\nNevidljiva baštenska kuća je postavljena u kući jedne danske porodice koja je želela da što više provodi vreme na otvorenom ove jeseni. Struktura je u suštini veliki staklenik koji se sastoji do tri međusobno povezane kupole, a zagreva se uz pomoć sunca i provetrava prirodno sa podesivim rupama.\nNajveća srednja kupola funkcioniše kao baštenska kućica sa drvenim podom, dok se dve povezane kupole koriste za uzgoj povrća i cveća.\nKupole su 3,2 metara, 2,7 metara i 2,4 metara u visinu, i izgrađene su od polikarbonata (kaže se da pruža neku vrstu UV zaštite). Svi neophodni delovi su dizajnirani na računaru, a zatim isečeni sa CNC ruterom i sastavljeni sa metalnim zavrtnjima.\nDizajner Jensen kaže da se projekat može lako reprodukovati u različitim oblicima i veličinama tako da odgovare različitim namenama. Pored stanovanja, on smatra da se Nevidljiva baštenska kuća može koristiti za javne ili polu-javne namena, možda kao mesta za urbano baštovanstvo.\nUkupni troškovi ovog pilot projekta su bili 18.900 evra bez oporezivanja, uključujući i izgradnju, ali ne i drveni pod.


Dau Džounss indeks protekle nedelje je porastao 1 odsto, na 26.075 bodova, a S&P 500 indeks za 1,8 odsto, na 3.185 bodova, prenosi Seebiz.\nTehnološki Nasdak, nakon sedam dana uzastopnog rasta, na nedeljnom nivou na dobitku je 4 odsto, dosegnuvši rekordnih 10.617 bodova.\nRastu Nasdaka pomogao je uspon cena akcija tehnoloških divova Epla, Majkrosofta, Netfliksa i Amazona. Dobici finansijskih akcija, uoči objave poslovnih rezultata vodećih američkih finansijskih institucija sledeće nedelje, pomogli su, pak, rastu S&P-ja.\nUopšteno, analitičari prognoziraju da će kompanije čije su akcije sadržane u S&P 500 indeksu za drugo tromesečje izvestiti o 40 odsto nižoj dobiti na godišnjem nivou, što bi bio najveći pad tromesečnih zarada od finansijske krize 2008. godine.\nSada je u SAD-u broj zaraženih korona virusom premašio 3 miliona te je tako sada svaki stoti Amerikanac zaražen. Pritom u nizu saveznih država - u Kaliforniji, Ajdahu, Misuriju, Montani, Oklahohomi, Teksasu i na Havajima brojka zaraženih doseže najviše nivoe zabeležene u jednom danu.\nStrah investitora od novog kruga zatvaranja privreda i posledice toga na zarade kompanija povremeno podstaknu dobitne prodaje, pa su tako u utorak Dau Džouns i S&P prekinuli 5-dnevni uzastopni rast. No, već idućeg dana nastavili su uspon.\nZbog pandemije korona virusa, svetske berze su polovinom marta pale na najniže nivoe u više godina. No, zahvaljujući velikim fiskalnim i monetarnim podsticajnim merama vlasti širom sveta, od kraja marta do danas nadoknadile su veliki deo prethodnih gubitaka.


Forum #IZAZOV2017 početkom marta u Beogradu\nMarketing mreža predstavlja\n11. 1. 2017. u 10:14\nTreći regionalni forum komunikacionih lidera ‘#IZAZOV 2017’ biće održan 1. i 2. marta u hotelu Crowne Plaza. Reč je o interaktivnom događaju namenjenom isključivo profesionalcima iz oblasti marketinga, odnosa s javnošću i digitalnih komunikacija, dok će teme ove konferencije biti usmerene ka trendovima u integrisanim komunikacijama – o čemu će govoriti predstavnici najvećih domaćih agencija i kompanija.\nTako će o stanju na tržištu marketinških komunikacija zemalja u regionu govoriti predstavnici agencija iz Srbije, Hrvatske, Slovenije, Crne Gore, BiH i Makedonije. Samo jedna od tema predstojećeg #IZAZOV2017 foruma odnosi se na to u kojoj meri smo spremni da izvozimo kreativne ideje, te ima li smisla danas biti poslovno orijentisan samo na domaće tržište.\nTokom trajanja foruma, svoje studije slučaja agencijama prezentovaće predstavnici kompanija kako što su: Mercator S, Vip Mobile, Eurobank, Carnex, IKEA Srbija, AVON, Sberbank, Delhaize Srbija i drugi. Kao i prethodnih godina, na pomenutom događaju biće predstavljeno i najnovije istraživanje stanja struke u regionu, koje su zajedno pokrenuli Marketing mreža i istraživačka agencija MASMI Beograd – dok je pored toga najavljena i organizacija teambuildinga za predstavnike agencija i kompanija.\nCilj je podstaći dijalog agencija i kompanija\nPovodom predstojećeg događaja, oglasila se i Ivana Parčetić Mitić, osnivač i urednica portala Marketing mreža koji je organizator pomenutog foruma, a koja je tom prilikom istakla:\nGranice država u kojima poslujemo postale su nam tesne, zahtevi tržišta i potrošača sve su veći, a budžeti sve manji. Mnogi od izazova sa kojima se struka danas susreće posledica su globalnih promena, trendova i tendencija, te iz tog razloga želimo da kroz razne tipove radionica, teambuilding i ostale interaktivne sadržaje podstaknemo dijalog između kompanija i agencija, kako bi razmenili iskustva i stekli međusobna poverenja.\nIz organizacije ističu da prijavljivanje za učešće na forum komunikacionih lidera traje do 8. februara uz kotizaciju od 15.000 dinara, a s obzirom na to da je broj mesta ograničen, potrebno je da svoja mesta rezervišete na vreme putem e-mail adrese ivana@marketingmreza.rs, dok na zvaničnom sajtu foruma možete pronaći i više informacija o predstojećem događaju.


15-07-2020 07:53 Svet Planeta\nRuska državna korporacija za kosmičke aktivnosti Roskosmos saopštila je danas da je pokrenula proces razvoja novog raketnog sistema srednjeg dometa sa motorom koji će pokretati metan.\nIlustracija (Foto: Roskosmos)\nKako se navodi u saopštenju ruske korporacije koje je prenela agencija Tass, novi sistem bi trebalo da zameni legendarnu porodicu raketa nosača Sojuz-2.\nU osnovnoj konfiguraciji, Sojuz-2 se koristi za postavljanje satelita i drugih svemirskih letelica u orbitu.\nIzvor iz ruske kosmičke industrije rekao je krajem juna za Tass da će Roskosmos uskoro početi proces razvoja novog raketnog sistema koji će koristiti metan i tečni kiseonik kao pogonska goriva.\nPotpisivanje ugovora o dizajnu novog sistema očekuje se tokom narednih meseci, dodao je izvor agencije.


Vesti online / Vesti / Srbija / Hoće li se ujediniti Preševska dolina i Kosovo? Evo šta kaže Ana Brnabić\nPitanje ujedinjenja Kosova i Juga Srbije nije tema razgovora: Ana Brnabić\n- Nismo razgovarali o tome i nećemo razgovarati, jer to nisu teme razgovora. Teme se tiču institucionalnih mehanizama u skladu sa Ustavom i zakonima Srbije, a to nikako nije u skladu sa Ustavom i zakonima i samim tim nije otvoreno za debatu - rekla je Brnabić.\nA povodom izjave da Preševska dolina traži ujedinjenje s Kosovom po ugledu na Kataloniju, premijerka je rekla da to nije "otvoreno za debatu".\nKosovski premijer Ramuš Haradinaj rekao je ranije da bi Albanci koji žive u opštinama na jugu Srbije mogli da dobiju kosovski pasoš i državljanstvo, a predsendik Srbije Aleksandar Vučić to je prokomentarisao rečima:\n"Ne znam šta bi oni radili s kosovskim pasošem. Sa tim pasošem daleko će da doguraju".\n* Haradinaj obećao građanima Srbije državljanstvo i pasoš Kosova\n* "Kosovo i Katalonija nisu isto, tamo nije bilo etničkog čišćenja"\nSRBIJA "Formiranje Vlade Kosova je sada u rukama Vučića"\nSreda 04.10.2017. 20:03\nOva dama može da kaže šta hoće.Ja tvrdim pod blagoslovom EU hoće.


Da neki proizvodi ne nastaju sasvim slučajno, dokaz je i priča iza servisa Listty koji su pokrenuli Branko Živanović i Vladimir Georgijević. Prema Brankovim rečima, otkada se on i Vladimir poznaju, muzika je imala veliku ulogu u njihovom prijateljstvu i u svakom momentu su hteli da znaju šta svako od njih, ali i njihovih prijatelja, sluša i koju novu muziku otkriva.\nVremenom su koristili sve streaming servise koje postoje, ali nijedno rešenje nije ostvarilo društveni momenat kakav su njih dvojica priželjkivali, što je bila inicijalna ideja i vodilja za nastanak i razvoj sopstvene aplikacije u muzičkog servisa Listty. Jednostavno, shvatili su da ne postoji platforma koja bi im omogućila da budu u potpunosti u toku kako se njihovi muzički ukusi razvijaju:\nZvuči detinjasto, ali imali smo momente kad smo bili ljuti jedan na drugog jer nismo na vreme podelili novu muziku koju smo otkrili. Sa tom mišlju nastala je ideja o Listty-ju. Iako je inicijalna ideja bila da svakog trenutka znamo šta slušamo, isto tako smo hteli i da putem muzike nađemo ljude slične nama.\nPosle izvesnog vremena upustili su se u razvoj web aplikacije, a zatim i iOS i Android verzije (koje će biti dostupne u avgustu) i shvatili da bi zapravo želeli da Listty ne bude projekat sa strane nego već nešto čemu će se posvetiti. U nastavku sledi njihova preduzetnička priča i više informacija o njihovom proizvodu – muzičkoj društvenoj mreži koja spaja ljubitelje sličnih žanrova i numera i, za razliku od popularnih muzičkih aplikacija, korisnicima omogućava da zajedno sa svojim prijateljima kreiraju i uređuju plejliste.\nTehnološka pozadina kao karta za ulazak u startap svet\nDanas glavni tim pomenutog startapa čini šestoro ljudi, većina njih se bavi različitim profesijama, pa se tako Branislav i Vladimir pretežno bave marketingom, rastom i launch strategijama, Milanka i Branko razvijaju mobilne aplikacije, dok su za heavy lifting na backend-u zaduženi Lav i Branko. Inače, u ovom momentu čitav tim se bavi UI/UX dizajnom aplikacije, dok su za dizajn sistem i inicijalni interfejs imali Nikolinu pomoć.\nAplikacija Listty se očekuje da bude dostupna za korisnike iOS i Android uređaja već u avgustu kada se očekuju i prve reakcije korisnika širom sveta.\nIpak, kako dodaje Branko, pokretanje startapa za njega je bio donekle logičan budući da je u svet web developmenta ušao još tokom osnovne škole. Prethodne dve godine u startapima BRYTER-u i Bravo radio je kao inženjer, a ovim pozicijama prethodila su dva inženjerska posla u Beogradu, CTO rola u jednom startap pokušaju u Njujorku i development freelance gigovi tokom srednje škole.\nMeđutim, Branko se pronašao u preduzetničkim vodama u kojima se javljaju neki potpuno novi izazovi poput finansija i održavanja biznisa. Govoreći o tome, on nam otkriva da su za početak kvalitetna partnerstva sa investitorima bitna koliko i kvalitet ljudi koje zapošljavaju. “U proteklih par meseci smo se bavili izazovima koji se nisu rešavali novcem. U budućnosti planiramo da sarađujemo sa VC firmama koje veruju u ono što radimo i našu viziju da skaliramo rast”, istakao je Živanović.\nSa druge strane, osvrnuvši se više na temu monetizacije i samog biznis modela, Vladimir dodaje da će aplikacija biti potpuno besplatna za sve. Prema njegovim rečima, product roadmap im govori da će u budućnosti imati paid feature, ali sve ostale najbitnije funkcije će zauvek ostati besplatne. I dok traje dugo iščekivano lansiranje aplikacije, Vladimir nam je detaljno govorio o tome na koji način Listty funkcioniše i sa kojim se to popularnim streaming servisima uvezuje:\nDeezer je naša prva ljubav i prvi streaming servis koji smo koristili još od početka njihove kolaboracije sa Telenorom. Vremenom smo prešli na Spotify zbog interesantnih playlisti kao što su Discover Weekly i zaljubili se u korisničko iskustvo koje aplikacija pruža. Spotify je trenutno vodeći streaming servis po broju korisnika, i pored toga su otvoreni za razne vidove kolaboracije, za razliku od ostalih streaming platformi.\nDopunivši njegov odgovor, Branko napominje da Spotify ima odličan API i date setove, open-source biblioteke namenjene platformam za koje oni razvijaju ali i zanimljiv pristup prema firmama koje žele da grade na osnovu njihovog servisa:\nS obzirom da Listty u pozadini daleko preciznije analizira muzičke ukuse korisnika, kao i promene istih, u mogućnosti smo da korisniku predložimo najrelevantnije plejliste i broadcaste drugih korisnika, kao i same korisnike. Druge aplikacije ne posvećuju dovoljno pažnje ovom mehanizmu, koji je presudan da bi se stvorio značajniji društveni momenat između korisnika.\nIdeja iza ove aplikacije jeste da na jednom mestu okupi ljubitelje muzike i uz to im ponudi iskustvo koje danas imamo na društvenim mrežama.\nPlanirano širenje tima i dalje usavršavanje proizvoda\nOno što je zanimljivo jeste da je ekipa koja čini pomenuti startap tokom istraživanja tržišta pronašla dve aplikacije koje imaju sličnu misiju kao i oni, ali da postoji ogromna razlika u korisničkom iskustvu. Kolaborativne plejliste su stvar kojoj iz Listty-ja posvećuju dosta pažnje i nastoje da korisnicima omoguće da zajedno sa svojim prijateljima kreiraju i uređuju plejliste u kojima će uživati i to je ono što ih u ovom slučaju izdvaja od konkurencije.\nNastavljajući dalje razgovor, Branko na pitanje Netokracije u kom stadijumu se trenutno nalazi Listty i kada možemo očekivati lansiranje aplikacije, otkriva da je tim trenutno fokusiran na razvoj, ostvarivanje kvalitetnih konekcija sa DJ-evima, profesionalnim kreatorima plejlisti i izvođačima. Kako on kaže, u startapu imaju jasnu sliku kako će prva verzija da funkcioniše i očekuju da iOS i Android aplikacije budu deo ovih prodavnica krajem avgusta.\nGovoreći o tome na kojim će platformama Listty biti na početku dostupan, Vladimir kaže da je ideja da aplikacija za početak bude dostupna za pomenute operativne sisteme dok je recimo web aplikacija nešto što je žrtvovano u samom startu zarad nativnih mobile aplikacija. On dodaje da tim veruje da će na taj način ostvariti daleko veći user engagement, kao i da web nije nešto od čega su u potpunosti odustali i postoji šansa da će se u budućnosti graditi.\nPred ovim timom iz Srbije stoji i veliki broj izazova i obaveza u narednom periodu što je sa nama Branko i podelio otkrivši nam tom prilikom sledeće:\nKako je Spotify vodeći streaming servis u Evropi i na tom području ne postoji slična aplikacija, a ni društveni efekat koji Listty pokušava da stvori, planiramo da Listty ostvarimo kao pionira u kategoriji social streaminga i proširimo uticaj i user base na ovom podneblju. Trenutno zapošljavamo i vodimo se idejom “Hire Slow, Fire Fast”. Osim tehničkog fita i ekspertize, tražimo i DNA fit jer verujemo da ceo tim gradi uspeh ili neuspeh.\nZa sam kraj, on nam je, govoreći iz ugla finansija dodao da je čitav razvoj praktično pokriven iz internih izvora kao i da nije bilo potrebe za pre-seed investicijom. Međutim, to ne znači da će se stvari u budućnosti promeniti jer, kako Branko na kraju zaključuje, njegov tim je uvek otvoren za razgovor sa investitorima koji veruju u tim, dopada im se sam proizvod i žele da zajedno sa ovom ekipom učestvuju u daljoj izgradnji Listty-ja.


"Ovaj lokalitet je ciljno izabran jer se nalazi u blizini granice sa Evropskom unijom, te jer su naši kooperanti u opsegu od 100 kilometara", rekao je Feiling i naglasio da posebnu zahvalnost duguje opštini Kozarska Dubica i načelniku Radenku Reljiću.\nNačelnik opštine Kozarska Dubica Radenko Reljić rekao je da je kompanija "Karl Kine" prva kompanija iz zapadnog svijeta, odnosno iz Njemačke, koja je investirala u izradnju objakta u Poslovnoj zoni "Lipova Greda" u Kozarskoj Dubici.\n"Završena je izgradnja velikog i reprezentativnog objekta, a vrijednost investicije je preko tri miliona KM", precizirao je Reljić i dodao da kompanija ima namjeru širenja proizvodnje.\nOn je naglasio da će opština Kozarska Dubica aposolutno izaći u susret planovima te kompanije jer će to značiti otvaranje novih radnih mjesta.\nUpravnik preduzeća "Karl Kine" d.o.o. Kozarska Dubica Boško Čoprka potvrdio je da je firma uspješno polovala u prošloj godini u kojoj je proizvedeno 1.200 tona krastavaca visoke kvalitete.


Položaj potrošača daleko od evropskog standarda - Penzin\nPoložaj potrošača u Srbiji nije ni blizu onome kakav je u zemljama Evrospke unije. Ovo je rekao Nebojša Lazarević, član užeg pregovaračkog tima Srbije u pregovorima sa EU na panel diskusiji o zaštiti potrošača u Srbiji. Skup je organizovala Delegacija EU u Srbiji u saradnji sa Centrom za evropske politike (CEP) 28. januara 2020.\nLazarević je ocenio da se „prava potrošača u Srbiji ne poštuju dovoljno, iako je to međunarodno pravna obaveza naše zemlje, prema Sporazumu o stabilizaciji i pridruživanju“.\n„Ono na čemu mora da se radi jeste primena propisa, ali i ispravljanje sektorskih propisa. Vreme je da iskoristimo proces pregovora sa EU i moguće otvaranje poglavlja 28, da napravimo pomak i na suštinskom planu“, rekao je Lazarević.\n„Potrošači u Srbiji se najviše suočavaju sa najhorizontalnijim smislom zaštite potrošača, uslugama, proizvodima, garancijama…“ Lazarević smatra da su najveći problemi tamo gde je država pružalac usluga, poput komunalija, parking servis, Infostana.\nDušan Protić, programski menadžer CEP-a rekao je da je „zakonodavstvo u Srbiji u najvećoj meri usklađeno sa odgovarajućim pravilima koji se odnose na zaštitu potrošača na području EU“.\n„Problemi koji se javljaju kod nas su sistemski i vezani su za sve oblasti koje podrazumevaju primenu prava, ali ima i specifičnih problema. Zaštita potrošača je i pravna i ekonomska oblast, pa je u velikoj meri uslovljena i tržišnim kretanjima“, objasnio je Protić.\nProtić je rekao da „tamo gde vlada snažna tržišna ekonomija trgovci vode računa o pravima potrošača, jer su pod velikim konkuretskim pritiskom“.\n„Primedbe potrošača najčešće se javljaju tamo gde su odgovori na reklamacije tehnički, gde se automatski odgovara po nekim obrascima koji su usmereni na odbijanje zahteva. Ovde je važna podrška koju pružaju potrošačke organizacije koje funkcionišu u Beogradu, Nišu, Novom Sadu i Kragujevcu“, rekao je Protić.\nMogli bi vas zanimati članci:\nTags:Centar za evropske politike - CEPDelegacija Evropske unije u SrbijiDušan ProtićEvropska unijaNebojša Lazazrevićpotrošači


NovaEnergija.net » Google asistent Google asistent – NovaEnergija.net\nHome Tags Posts tagged with "Google asistent"\n“Google Asistent” rezerviše sto u restoranu i zakazuje sastanke umesto vas\nIstorija je do sada pokazala da napredak ne može biti zaustavljen, već samo usporen, a da li je ovo napredak, samo još jedan gedžet ili početak budućnosti u kojoj vlada veštačka inteligencija, vrlo brzo ćemo saznati.\nGoogle je nedavno pokazao neverovatnu i zastrašujuću novu funkciju za „Google Assistent“-a na svojoj konferenciji.\nPomoćnik koji je baziran na veštačkoj inteligenciji, uskoro će moći da pozove umesto vas i da rezerviše termin u salonu ili da rezerviše sto u restoranu u kom ne možete rezervisati “online”.\nA ako nemate vremena da pozovete saradnika ili poslovnog partnera i zakažete sastanak, “Google Duplex” to sa zadovoljstvom čini za vas.\nZa sada ovo je samo demo, ali kompanija planira da počne sa testiranjem ove funkcije koju je nazvao „Duplex“ na leto. U demo verziji, Google je pokazao kako možete reći pomoćniku da želite da zakažete termin kod frizera. Pomoćnik može onda da pozove umesto vas, razgovara sa bilo kim ko se javi i podnese zahtev.\nU ovoj demonstraciji, pomoćnik je uspeo da reši čak i komplikovane razgovore, dodajući male pauze i nesavršenosti koji čine glas prirodnim. Jedan demo je bio unapred snimljen sa frizerom, dok je rezervacija termina u restoranu izvedena uživo i protekla je neverovatno dobro.\nOno što je neverovatno je da je pomoćnik na demonstraciji zvučao sasvim ljudski, dodajući male pauze u svoj govor. Nadamo se da će radnici u restoranu imati neku indikaciju koja će glasom pozivati pomoćnika, u suprotnom moglo bi da bude zabavno, ako na početku funkcija bude imala nekih bagova.\nUvek postoji šansa da Google malo pokvari ovaj demo, pa ćemo morati da sačekamo da vidimo kako će Asistent zvučati kada bude pušten u javnost i kada se nađe u kompleksnijim situacijama.\nIzvor: Alo.rs / PC press\n“Google Asistent” rezerviše sto u restoranu i zakazuje sastanke umesto vas was last modified: May 12th, 2018 by Ivana Karanović\nOve slušalice prevode 40 jezika u sekundi, a ujedno su i vaš virtuelni asistent\nKako bi ugrozio Apple-ovu dominaciju na tržištu bežičnih slušalica, Google je svoj novi gedžet opremio sa tehnologijom za prevođenje 40 različitih jezika u realnom vremenu. Kompanije Google je pored predstavljanja…


Upravljanje marketingom u eri promjena i digitalizacije | Privredna komora Crne Gore\nPrivredna komora Crne Gore, u saradnji sa Sekretarijatom za podršku biznis zajednici Glavnog grada, organizovala je 1. decembra 2021. godine seminar na temu „Upravljanje marketingom u eri promjena i digitalizacije – jačanje konkurentnosti kroz razvoj efektivne marketing strategije“.\nSeminar je organizovan u okviru manifestacije Dani obrazovanja i učenja odraslih, koja se održava od 15. novembra do kraja decembra.\n- Osnovni cilj seminara je da u uslovima kontinuiranih promjena efektivno i efikasno upravljate aktivnostima marketinga i na taj način doprinesete ostvarenju misije, ciljeva i strategija preduzeća. Namjera je da se, kroz različite aspekte obrade, pokaže da je u savremenom (digitalnom) dobu marketing jedna od ključnih aktivnosti za uspjeh kompanije – rekla je, pozdravljajući učesnike seminara, Ksenija Đukanović, samostalna savjetnica u Sektoru za obrazovanje i kvalitet Privredne komore.\nSekretar za podršku biznis zajednici Glavnog grada Zekerija Fetić kazao je da će se nastaviti podrška edukativnim aktivnostima Privredne komore..\n- Glavni grad će u narednom periodu posebnu pažnu posvetiti podršci biznis zajednici naročito u oblasti digitalizacije, s obzirom na značaj ICT sektora za Crnu Goru. Taj značaj pokazuje i činjenica da nekoliko desetina kompanija iz ICT sektora čini preko deset odsto ukupnog izvoza Crne Gore. To je potencijal koji moramo iskoristiti i zato ćemo se više fokusirati na doprinos razvoju ovih industrija – kazao je Fetić, dodajući da se sinergetskim djelovanjem privrede i javne uprave može za kratko vrijeme mnogo postići u ovoj oblasti.\nPredavač je bio dr Boban Melović, profesor na Univerzitetu Crne Gore, na grupi predmeta iz oblasti marketinga i menadžmenta. Melović je autor/koautor četiri knjige i velikog broja naučnih i stručnih radova iz oblasti marketinga, menadžmenta, preduzetništva, brenda i turizma.\nPrema njegovim riječima, nema sumnje da je marketing danas jedan od ključnih faktora uspjeha u borbi za potrošače. Uspjeh u marketingu se najčešće dovodi u vezu sa razumijevanjem potreba potrošača.\n- Usljed kontinuiranih promjena, mora se težiti kreiranju efektivne marketing strategije, kako bi se ojačala konkurentnost i osigurala dobra tržišna pozicija – kazao je Melović.\nČinjenica je da je marketing danas neminovnost, naglašava predavač, te da se svi bore za kupce i uspjeh na tržištu, čime se sve više jača svijest o značaju ovog poslovnog koncepta kako u profitnom, tako i u neprofitnom sektoru.\n- Savremeni marketing traži mnogo više od razvijenog proizvoda i privlačne cijene. Potrebna je komunikacija sa trenutnim i budućim – potencijalnim kupcima, kao i saradnicima – posrednicima, dobavljačima, ali i javnošću u globalu – kazao je Melović.\nSagledavanje značaja marketinga izuzetno važno za privrede svih zemalja, a posebno za manje razvijene zemlje i njihova preduzeća, jer na taj način privlače investicije i tražnju, jačaju konkurentnost i poziciju u širim razmjerama, dodaje on.\n- Dobar marketing menadžer, gdje god da se nalazi, nikada ne smije prestati da uči i usavršava se. Živimo u vremenu kada se na polju marketinga na dnevnom nivou dešavaju, uslovno govoreći, tektonske promjene. Novo doba zahtijeva brze i efikasne reakcije marketing menadžera – smatra profesor.\nPrema njegovim riječima, Crna Gora je prepoznata kao primjer dobre primjene marketinga u uslužnim djelatnostima.\n- Brojne kompanije koje imaju inostrani udio vlasništva imaju dobro razvijene marketing aktivnosti, kompatibilne sa onim što je danas marketing praksa na globalnom tržištu. Dobrih primjera imamo u sektoru turizma, trgovine, bankarstva, telekomunikacija, kao i drugim sektorima privrede. Zapravo možemo reći da uslužni sektor prednjači u odnosu na proizvodni po ovom pitanju – rekao je on.\nZaključuje da, u našim uslovima, primjena marketing koncepta poseban značaj ima u tržišnom nastupu sektora koji su prepoznati kao važni strategijski pravci razvoja Crne Gore. To, međutim, ne znači da se i u svim drugim segmentima privrede ne treba baviti marketingom, dodaje Melović.\nPoseban akcenat tokom seminara stavljen je na marketing strategije u digitalnom dobu, pronalaženje ekonomičnih, ali istovremeno i efektivnih vidova oglašavanja, sa posebnim osvrtom na strategiju „gerila marketinga” i digitalni marketing.\nNaredni seminar u organizaciji Privredne komore biće 8. decembra na temu: „Analiza finansijskih izvještaja u funkciji donošenja poslovnih odluka“. Predavač je prof.dr Milan Lakićević, profesor Univerziteta Crne Gore.


Naslovnica Sjeverni Sandžak Novi Pazar Da ne budu nevidljivi – lakše do terapije za retke bolesti\nVlada Srbije usvojila je Nacionalni program za ratke bolesti od 2020. do 2022. godine. Ono što je najvažnija stvar u tom programu je uspostavljanje registra retkih bolesti, rekla je za RTS predsednica Nacionalne organizacije za retke bolesti Ivana Badnjarević. Važno je naglasiti, smatra Badnjarevićeva, da je potrebno uspostaviti radnu grupu koja će od početka, od prve godine primene programa, da prati implementaciju jer je važno da se sve isplanirane aktivnosti sprovedu u praksi.\n“Ono što je najvažnija stvar koji mi kao predstavnici pacijenata u tom programu vidimo je uspostavljanje registra retkih bolesti i to će biti značajno jer ne samo što će se znati konačno broj obolelih od retkih bolesti u Srbiji i broj bolesti koje su u Srbiji registrovane već će taj registar dugoročno omogućiti kvalitetnije planiranje zdravstvene zaštite i svih ostalih vidova podrške”, rekla je Badnjarevićeva.\nPrema njenim rečima, za prvu godinu programa – 2020. godina, previđene su aktivnosti koje se tiču izrade softverskog rešenja.\n“U drugoj godini programa bi trebalo da bude uspostavljen registar, tako da se u trećoj godini programa nadamo punim pozitivnim rezultatima tog programa”, kaže Badnjarevićeva.\n“Tek onda ćemo moći da govorimo o najkvalitetnijim rezultatima i o povećanju kvaliteta života osoba sa retkim bolestima”, kaže ona.\nStatistika pokazuje da je prosek čekanja na utvrđivanje dijagnoze sedam godina, rekla je predsednica Nacionalne organizacije za retke bolesti.\n“Trenutno je situacija takva da za retke bolesti – govorimo o tome da ne postoji šifra, kada bude registar imaćemo šifru i onda će i banjska rehabilitacija i medicinskotehnička pomagala i sve ostale potrebe biti prepoznate u okviru dijagnoze retke bolesti”, kaže ona.\nZa narednu godinu Vlada će izdvojiti dve milijarde i 400 miliona dinara za retke bolesti.\nBadnjarevićeva kaže da ako govorimo o situaciji od 2012. godine kada se lečilo osam pacijenata – sada se leči 200 pacijenata.\n“Dok god imamo situaciju da pojedini pacijenti čekaju da im se uvede terapija, a terapija postoji, naša je obaveza da ukažemo da postoji prostor za veća povećanja, za veća izdvajanja i naša je želja da svi oboleli od retkih bolsti dobiju terapiju odmah”, ukazuje Badnjarevićeva.\n“Ne postoji kategorija najugroženijih, mi kao Savez udruženja koji se bave retkim bolestima ukazujemo na sve one retke bolesti za koje postoji terapija – da ih nisu dobili i ukazujemo na sve ostale potrebe u vidu medicinsko-tehničkih pomagala”, zaključila je Badnjarevićeva.


RTCG - Radio Televizija Crne Gore - Nacionalni javni servis :: Društvo :: Zakon o međunarodnim restriktivnim mjerama\nU SKUPŠTINSKOJ PROCEDURI 18. 06. 2017. 22:39 >> 22:11 0\nZakon o međunarodnim restriktivnim mjerama\nIzmjenama Zakona o međunarodnim restriktivnim mjerama, koji se nalazi u skupštinskoj proceduri, propisuje se režim njihovog uvođenja, odnosno raspolaganje imovinom i sredstvima fizičkih i pravih lica koja su označena kao teroristi, terorističke organizacije ili njihovi finansijeri.\nOdluku o međunarodnim restriktivnim mjerama donosi Vlada Crne Gore, na predlog organa državne uprave nadležnog za vanjske poslove.\nPropisan je mehanizam sačinjavanja predloga nacionalne liste pravnih i fizičkih lista koja su označena kao teroristi, terorističke organizacije ili njihovi finansijeri, kao i kriterujumi na osnovu kojih mogu biti tako označeni.\nPredlog nacionalne liste, u skladu sa zakonom kojim se utvrđuju osnove obaveštajno bezbjedonosnog sektora Crne Gore, utvrđuje Vijeće za nacionalnu bezbjednost.\n"Obzirom da partnerske države često dostavljaju spiskove pravnih i fizičkih lica koja su u okviru njihovih nacionalnih procedura označena kao teroristi ili finansijeri terorizma, izmjene i dopune Zakona propisuju i proceduru postupanja nadležnih organa Crne Gore po zahtjevima drugih država", navodi se u obrazloženju.\nPosebno su propisane mjere ograničavanja raspolaganja imovinom i sredstvima za lica kaja se uvrste u nacionalnu listu.\n"Ministar finansija će rješenjem, odmah nakon što Vlada Crne Gore neko fizičko ili pravno lice uvrsti u nacionalnu listu, uvesti navedene restriktivne mjere. Licu kojemu je ograničeno raspolaganje imovinom i sredstvima omogućena je sudska zaštita mogućnoošću pokretanja upravnog spora", kaže se u obrazloženju.\nPredviđeno je formiranje stalnog kordinacionog tijela za praćenje i koordinaciju primjene restriktivnih mjera.\nUvedena je i obaveza organa da se podacima, prikupljenim u postupku utvrđivanja ispunjenosti kriterijuma za označavanje pravnih i fizičkim licima, dodijeli određeni stepen tajnosti.\nZakonom su izmijenjeni članovi koji se odnosi na postupanje po zahtjevu fizičkog ili pravnog lica koje traži da mu se odobri korišćenje odnosno stavi na raspolaganje dio sredstava ili imovine.\n"Novim rješenjem o zahtjevu odlučuje Ministarstvo finasija, a protiv rješenja o oslobađanju dijela imovine ili sredstava može se podnijeti tužba Upravnom sudu, koji odlučuju u roku od 30 dana", kaže se u predloženom zakonu.\nRadulović najaktivniji poslanik parlamenta\n20. 05. 2018. 6\nBolja kontrola trošenja državnog novca i zaduživanja


Ukinut roming na Zapadnom Balkanu | Radio Kosovska Mitrovica\n1. July, 2021 10:04 |\nRoming između Srbije, Bosne i Hercegovine, Crne Gore, Severne Makedonije i Albanije od danas je ukinut. Cene rominga u Grčkoj od danas niže od 50 do 99 odsto.\n“Prvo potrošite ono što imate u paketu, a posle toga vam se naplaćuje po cenama koje važe u nacionalnom saobraćaju, kao da ste u Srbiji”, objasnio je za RTS generalni direktor A1 za Srbiju i Sloveniju Dejan Turk.\nUkidanje rominga deo je sporazuma koji je zaključen u Beogradu u aprilu 2019. godine, prvog dana “Digitalnog samita Zapadnog Balkana”.\nPrema tabeli koju je objavilo Ministarstvo, Telenor je cenu odlaznih poziva iz Grčke snizio sa 109,9 dinara na 49,9 dinara, dolazni pozivi su sniženi sa 44,9 na 11,9 dinara, SMS popruke sa 27,9 na 5,9 dinara a prenos podataka sa 920 dinara po megabajtu na samo 1 dinar.\nOdlazni i dolazni pozivi prilikom boravka u Grčkoj u mobilnoj mreži A1 su sniženi sa 99 na 49 dinara, SMS poruke umesto 29 dinara sada koštaju 14,9 dinara, a megabajt prenosa podataka je snižen sa 1.013,8 dinara na 92 dinara, a od 9. jula biće 1 dinar.\nTelekom Srbija je pojeftinio odlazne pozive iz Grčke sa 102 dinara na 19,06 dinara, dolazne pozive sa 36 na 3,58 dinara, SMS poruke sada umesto 24 dinara koštaju samo 4 dinara, a prenos podataka umesto pređašnjih 600 dinara sada koštaju samo 1 dinar.\nPodsetila je da Memorandum koji je potpisan u maju ove godine podrazumeva podsticanje mobilnih operatora da zaključuju bilateralne sporazume kojima će omogućiti niže cene roming tarifa.\n“Da bi cene u romingu u Grčkoj bile kao u nacionalnom saobraćaju očekujemo da i grčki operatori izađu sa nižim veleprodajnim tarifama za usluge koje pružaju. Međutim, zahvaljujući srpskim operatorima, već sada su cene rominga za na naše građane značajano snižene, i to od 50 do 90 odsto za dolazne i odlazne pozive, od 48 do 83 odsto za poruke i čak do 99,89 odsto za prenos podataka”, navela je ministarka Matić.


I ove godine 12 miliona za ujede pasa: 144 ujeda u prvih 9 meseci! - Glas Zaječara\nHome Društvo I ove godine 12 miliona za ujede pasa: 144 ujeda u prvih...\nI ove godine 12 miliona za ujede pasa: 144 ujeda u prvih 9 meseci!\nIz budžeta grada Zaječara ove godine izdvojeno je 12 miliona dinara za naknadu štete za povrede nastale ujednom napuštenih pasa. U prvih 9 meseci ove godine zabeleženo je 144 ujeda!\nUlicama Zaječara, prema poslednjim procenama, u ovom trenutku luta nešto manje od 1000 napuštenih pasa.\nVeliki broj napuštenih pasa posledica je najpre neodgovornog odnosa vlasnika, ali potom i nesistemskog pristupa rešenju pitanja populacije napuštenih pasa na teritoriji grada Zaječara.\nU prvih 9 meseci ove godine zabeleženo je 144 ujeda napuštenih pasa u Zaječaru i pokrenuto je isto toliko postupaka za naknadu štete.\nPribližan broj ujeda zabeležen je i prošle godine, ali i nekoliko godina unazad.\nOvo svedoči da je problem napuštenih pasa problem hronične prirode, ali i da je naneta značajna šteta budžetu zbog odlaganja primene sistemskog rešenja.\nNaime, iz budžeta grada Zaječara u 2018. godinu na ime naknade štete za povrede uzrokovane ujedom napuštenih pasa izdvojeno je 12 miliona dinara!\nPoseban problem predstavljaju i lažne prijave o ujedima, koje predstavljaju problem u gotovo svim opštinama u Srbiji.\nIznos naknade štete za nastale povrede uzrokovane ujedom napuštenih pasa već godinama se na godišnjem nivou u Zaječaru kreće između 10 i 12 miliona dinara, o čemu svedoči i činjenica da je u periodu od 2013 – 2015. godine iz budžeta za ove namene izdvojeno 34 miliona dinara!\nI u 2016. godini na ime odštete isplaćeno je 12 miliona, a po svemu sudeći, ako se trend nastavi, i ove godine biće isplaćen gotovo sav za odštetu predviđeni budžet.\nZa rad zaječarske zoohigijene ove godine izdvojeno je nešto manje od 32 miliona dinara.\nProstom računicom, a na osnovu raspoloživih podataka, dolazimo do zaključka da je iz budžeta grada Zaječara na ime naknade štete od ujeda napuštenih pasa u proteklih osam godina isplaćena odšteta u vrednosti od oko 70 miliona dinara!\nKada se sve sabere i oduzme ispada da problem napuštenih pasa iz zaječarskog budžeta isisava milione iz gradskog budžeta već godinama, pri čemu nikakvog boljitka nema.\nPostavlja se pitanje šta je grad preduzeo kako bi rešio problem napuštenih pasa.\nPostavljanje kućica, iako predstavlja human i dobronameran čin, nije rešenje.\nPrethodni tekstKvar na vodovodnoj mreži: Crnorečka ulica bez vode\nNaredni tekstHapšenje u Boru: Osumnjičen da je izvršio dve teške krađe


Zastoj u svetu koji je izazvao korona virus otežao je privrednu aktivnost, što znači da su vlade morale primeniti bilione dolara fiskalnih podsticaja radeći s manjim prihodima i mnogo većim zdravstvenim i socijalnim troškovima, piše Biznis info.\nU izveštaju EIU se navodi da su vlade u većini razvijenih zemalja, kako se čini, zaključile da je veća javna potrošnja, a samim tim i viši nivo javnog duga, bolja opcija od "raširenog uništavanja proizvodnih kapaciteta" uzrokovanog pandemijom. To znači neizbežan skok nivoa javnog duga ove godine.\nMalo mesta za smanjenje troškova\nOsim toga, navodi se u izveštaju, vlade neće moći smanjiti ove fiskalne deficite smanjenjem potrošnje.\n"Stroga štednja apsorbuje politički kapital i možda neće biti dovoljno vremena da se sprovede takav plan, posebno imajući u vidu da se poslednji period stezanja kaiša desio ne tako davno u mnogim zemljama", rekli su ekonomisti EIU-a.\nMoguće podizanje poreza\nVlade takođe verovatno neće moći da ostvare uštede koje bi mogle značajno da smanje nivo duga.\nTo je zato što je u mnogim ekonomijama javni sektor manji nego što je bio pre globalne finansijske krize 2008., što znači da se verovatno ne može nastaviti sa smanjivanjem javnih rashoda poput zdravstvene zaštite, posebno u svetlu pandemije.\nUmesto da smanje potrošnju, vlade će verovatno nastojati da povećaju fiskalni prihod, preokrenuvši trend u naprednim ekonomijama u poslednje četiri decenije koji je podrazumevao kretanje ka nižim porezima na dobit.\nMeđutim, izveštaj je postavio pitanje hoće li vlade moći da podignu porez dovoljno brzo da takve mere budu dovoljne za ojačavanje ekonomije.\nJoš jedna dužnička kriza u evrozoni\nDevet godina od dužničke krize koja je potresla evrozonu, ekonomisti EIU-a upozorili su da će se neke razvijene zemlje možda opet naći na ivici krize. Posebno su identifikovali Španiju i Italiju, koje su teško pogođene pandemijom a ionako su bile na slabim fiskalnim pozicijama.\n"Južnoevropske države se još uvek oporavljaju od godina štednje, u kombinaciji s visokim nivoom javnog duga, starenjem stanovništva i stalnim fiskalnim deficitom", navodi se u izveštaju.\nEvropska centralna banka delovala bi brzo kako bi sprečila kolaps, ali dužnička kriza u bilo kojoj od tih zemalja stvorila bi velike turbulencije na finansijskim tržištima. Kriza bi se brzo proširila širom sveta – zaključuje se u dokumentu.


Ministar Nedimović u poseti Liberiji - Domaćinska kuća\nKuća » Ostalo » Ministar Nedimović u poseti Liberiji\nMinistar Nedimović u poseti Liberiji\nMinistar poljoprivrede, šumarstva i vodoprivrede Branislav Nedimović sastao setokom posete Liberiji i glavnom gradu Monroviji, od 11.07. do 12.07., sa visokimzvaničnicima te zemlje kako bi se dogovorili dalji koraci saradnje.\nNa sastanku sa ministrom spoljnih poslova Liberije Gbezongarom MiltonFridmanom je još jednom iskazana zahvalnost na povlačenju priznanja jednostranoproglašene nezavisnosti Kosova i podršci mirovnom procesu.\nTokom posete Liberiji, pored poljoprivredne saradnje dogovoreno je i dodatno jačanjeekonomskih odnosa dve zemlje. Ministar Nedimović potpisao je i Protokol o saradnjisa ministrom poljoprivrede Mogana Flomom koji predstavlja osnov za ponovnouspostavljanje kako institucionalne, tako i privredne saradnje dve zemlje nakonizostanka istih u prethodnih trideset godina.\nProstor zapadne Afrike svakako predstavlja značajnu priliku i za potencijalnesrpske investitore u brojnim oblastima u kojima smo bili prisutni 70-ih i 80-ihgodina prošlog veka.\nTagoviBranislav NedimovićMinistar Nedimović\nAutor: Ministarstvo poljoprivrede, šumarstva i vodoprivrede\nKo će prerađivati našu malinu\nNakon najave da će naše voće poput maline jagode i borovnice krenut u izvoz za Liban na sastanku ministra poljoprivrede, šumarstva i vodoprivrede Branislava Nedimovića i delegacije Privredne…\nDanas su u Stejanovcima, ministar poljoprivrede, šumarstva i vodoprivrede Branislav Nedimović, predsednik opštine Ruma Slađan Mančić i šef delegacije EU u Srbiji Sem Fabrici, uručili rešenje o isplati…\nNedimović: Početak izvoza srpske pšenice\nMinistar poljoprivrede, šumarstva i vodoprivrede Srbije Branislav Nedimović dogovorio je sa egipatskim zvaničnicima početak izvoza srpske pšenice u tu zemlju, čime bi kako je rekao, vrednost bilateralne razmene…\nNedimović: Potpisan novi ugovor\nDomaća prehrambena industrija može da računa na nove pogodnosti nakon što bude potpisan novi ugovor o slobodnoj trgovini između Srbije i Evroazijske unije. To bi trebalo da se…\nNedimović: Dobra vest za poljoprivrednike\nSubvencije za tovno govedarstvo biće povećane sa sadašnjih 10.000 dinara po grlu na minimum 15.000 dinara, kaže ministar poljoprivrede Branislav Nedimović. On je objasnio da takva odluka „ima…


U emisiji RTRS ona je ocenila da se samo unutrašnjim razgovorom mogu rešiti problemi u BiH i da uplitanje stranaca nije od pomoći.\n- Republika Srpska je politički i i finansijski stabilna. Institucije rade svoj posao, a za rešenje situacije na nivou BiH, potreban je dijalog- smatra Cvijanović.\nOna je izjavila da Republika Srpska nema pretenzije da bilo šta uzima od BiH, a da ono na čemu insistira jesu mir, saradnja i razgovori. Cvijanović je dodala da se budućnost ne može graditi bez unutrašnjeg dijaloga, a da u BiH dominiraju strani posrednici i da zato Srpska insistira na primeni Ustava i nadležnostima koje su joj oduzimane.\n- Ovde nema dijaloga zato što bošnjačka politika smatra da šta god oni urade, iza sebe imaju strance koji će to uraditi, oni su na istoj strani, oni će nešto popraviti. Nije tačno, petljali su se, centralizovali su, nametali su. Jesmo li zadovoljni, vidite da nismo i to smo baš nezadovoljni svi“, poručila predednica Republike Srpske.\nOna je rekla i da političko delovanje Republike Srpske nije usmereno ka urušavanju teritorijalnog integriteta, i da nije antiustavno i antidejtonsko.\n- Potencijalne sankcije su besmislene, a pričama o sukobima bezuspešno se privlači pažnja međunarodnog faktora kojem ova teritorija nije prioritet - zaključila je Cvijanović, navodi RTRS.\nRepublika Srpska Dejtonski sporazum Željka Cvijanović


Vesti online / Srpski informativni portal / Biserko: Srbija negira ratne zločine i zločince\nSonja Biserko osuđuje negaciju i poricanje ratnih zločina\nPrema njenom mišljenju, učešće tih generala i oficira u radu Vojne akademije dovešće do situacije da će "ratni zločinci biti moralna vertikala u društvu i da će oni uticati na mlade kadrove u vojsci, odnosno tamo gde budu radili kao predavači".\n- Radi se o strategiji negiranja i poricanja svega što se desilo, o normalizaciji Miloševićeve politike i njenog kontinuiteta. To istovremeno pokazuje da Srbija nije baš na putu za Evropsku uniju, pošto je jedan od prioriteta EU suočavanje s prošlošću - rekla je Biserko.\nRegion izbegava suočavanje sa zločinima\nIstoričarka Dubravka Stojanović je upozorila da se Srbija nikada nije suočila sa zločinima počinjenim tokom ratova devedesetih, te da je i posle 2000. godine bila vidljiva "potvrda istog programa i istih ljudi koji su Srbiju tada i odveli u rat".\n* U "komšiluku" isto - nema perspektive za mlade\n- Srbija se nije suočila s tim šta je u ratovima htela i tražila, zašto je do njih došlo, koja je odgovornost Srbije i koji je program stajao iza tih ratova. Svih ovih godina imali smo novinare, intelektualce, akademike i sveštenike koji su nastavili da govore isto kao i devedesetih, a ovo sada je samo još jedna potvrda na vojnom nivou - kazala je Stojanović.\nDodala je da je i kroz praćenje udžbenika istorije primetila "potpuni kontinuitet sa Miloševićevim argumentima koji su doveli do rata".\nKulturološkinja Aleksandra Bosnić ocenila je da osim u Srbiji i u regionu postoji problem sa istorijskim revizijama i isključivostima.\n- Kada se ovakve rehabilitacije i ovakvi postupci spoje sa onim što se kao istorijsko znanje godinama plasira učenicima osnovnih i srednjih škola, kada se spoji sa tvrdokornim vrednosnim stavovima koji su uglavnom predrasude, a koji služe za očuvanje etničkog identiteta i širenje slike da je jedan narod večna žrtva, onda nas sve to ne vodi ka preobražaju kakvom smo se nadali i kakvom se još uvek nadamo - rekla je Bosnić.\nSagovornici VOICE su ocenili da je rehabilitacija osuđenika za ratne zločine devedesetih zapravo "nastavak procesa istorijskog revizionizma koji se godinama sprovodi u Srbiji".


Medved upao u kuću, čovek odbranio sebe, suprugu i pse: Dramatičan snimak sa Floride /video/ - 24.01.2022, Sputnik Srbija\nMedved upao u kuću, čovek odbranio sebe, suprugu i pse: Dramatičan snimak sa Floride /video/\nMeštanin američke države Floride Volter Hikoks uspeo je da odbrani sebe i svoje pse od medveda koji mu je ušetao u kuću. Snimak na kom se vidi Hikoksova borba... 24.01.2022, Sputnik Srbija\n„Kroz glavu mi je prolazilo samo šta će se desiti ako medved prođe pored mene, pošto su mi u kući bili supruga i dva psa“, rekao je Hikoks američkoj televiziji WFTV.Snimak njegove borbe sa američkim crnim medvedom zabeležen je nadzornom kamerom, a na njemu se vidi kako medved ulazi na trem kuće u Dajtona Biču. Hikoks gura medveda i uspeva da ga izbaci sa trema, a potom blokira vrata klupom. On je samo lakše povređen u borbi sa životinjom i kaže da će postaviti nova vrata na trem, kao i da će nabaviti sprej za rasterivanje medveda. Lokalne vlasti saopštile su da medved sa snimka nije uhvaćen, prenosi RT.Zvaničnici su upozorili meštane da izbegavaju medvede po svaku cenu, pošto je ovo bio drugi napad te životinje na ljude tokom nedelju dana. Prethodno je medved napao ženu dok je šetala psa u mestu Debari.Kako su objasnili iz Komiteta za zaštitu prirode Floride, ispred te žene odjednom je iskočio medved, koji ju je bacio na zemlju. Žena je lakše povređena.Kasnije je u blizini nađena mlada medvedica sa troje medvedića. Medvedica je ustreljena zbog opasnosti po ljude, navode zvaničnici Floride, dok su medvedići pušteni na slobodu.Prema navodima zvaničnika Floride, medvedi žive na 49 odsto teritorije te američke države.\nsvet, medved, video klub, sjedinjene američke države\n09:12 24.01.2022 (Osveženo: 12:16 24.01.2022)\nCC BY 2.0 / Flickr/DGriebeling / Floridski crni medved\nCC BY 2.0 / Flickr/DGriebeling /\nZabeležena retka pojava: Medved postao kleptoparazit /video/\n5 Januar, 08:41\n19 Novembar 2021, 21:26\n23 Oktobar 2021, 20:26


Mala i srednja preduzeća u Srbiji sada imaju veliki izbor softverskih alata za unapređenje poslovanja. Naime, postoji veliki broj proizvođača i distributera poslovnih softvera, domaćih, stranih, prilagođenih domaćim potrebama, desktop, veb ili klaud. Upravo je izbor ono što čini razliku između onih, koji napreduju brže, sporije ili samo troše unapred predviđene budžete za pokretanje ili unapređenje sopstvenog posla.\nIT konsalting - sve popularnija poslovna strategija\nIteccion - 9 months ago\nInformacioni sistem mora biti dostupan 24 sata dnevno, 7 dana u nedelji, a pad sistema može imati katastrofalne posledice.\nMiroslav Savanović, direktor IN2: Većina domaćih kompanija se ne može pohvaliti visokim nivoom informatizovanosti poslovnih procesa\n"U današnjem brzom životu, IoT tehnologija će doprineti da lakše i brže obavljamo svakodnevne poslove, npr. danas imate sastanak, vaš automobil ima pristup vašem kalendaru i samostalno će izabrati najkraću rutu. U slučaju zastoja u saobraćaju, automobil će poslati SMS poruku vašoj stranci da možda malo kasnite", rekao je u razgovoru za naš portal Miroslav Savanović, direktor IN2 centra\nWeb aplikacija i njena zaštita: Gde je to najbolje implementirati?\nWeb zaštita aplikacija je sveobuhvatni termin, koji se primenjuje generički na sve sigurnosne mere, koje štite razne usluge, poput, aplikacija. od URL-baziranih napada, exploit skripta, malicioznih ubrizgavanja podataka SQL injekcijom, Oracle, IBM DB2 i druge baze podataka, mail server napada i DNS poisoning napada su primeri napada na nivou aplikacije.\n10 razloga neuspešne implementacije ERP-a i kako je izbeći (2. deo)\nImplementacija - 11 months ago\nEnterprise Resource Planning (ERP) predstavlja poslovni softver, koji preduzećima pruža mogućnost da organizuju i strukturiraju svoje poslovanje. Ovo je drugi deo serije tekstova o razlozima za neuspeh implementacije ERP-a u malim i srednjim preduzećima.\n10 razloga neuspešne implementacije ERP-a i kako je izbeći (1. deo)\nEnterprise Resource Planning (ERP) predstavlja poslovni softver koji preduzećima pruža mogućnost da organizuju i strukturiraju svoje poslovanje. Ovo je prvi deo serije tekstova o razlozima za neuspeh implementacije ERP-a u malim i srednjim preduzećima.


6 novih hotela koje vredi posetiti ovog leta\nNaša zemlja ima mnogo različitih lepih mesta gde možete provesti dane odmora pored kristalnih voda najlepših reka i jezera.\nMeđutim uvek je putovanje u inostranstvo, ako ništa drugo, primamljiv izbor. Kontakt sa ljudima koji imaju drugačiju kulturu pomaže nam da izađemo - čak i na nekoliko dana - iz naše zone komfora i izuzetno je osvežavajuće.\nAko ste se uželeli putovanja i želite da nakon pauze od dve godine priuštite sebi odmor iz snova vreme je da pripremite sopstvenu listu želja, dodajući joj neke od najidiličnijih hotela na svetu, smeštenih na magičnim lokacijama. Dozvolite sebi da doživite potpuno drugačije iskustvo, koje će biti nezaboravno.\nU galeriji otkrijte najbolje nove hotele koji se smatraju obaveznim za posetu!


Кнежевић и Давенпорт о економским реформама и политици\t| Ministarstvo privrede Republike Srbije\nKnežević i Davenport o ekonomskim reformama i politici\nMinistar privrede Goran Knežević i ambasador Evropske unije u Srbiji Majkl Davenport razgovarali su danas o aktivnostima i planovima Ministarstva za naredni period i konstatovali da je Srbija veoma napredovala na putu evropskih integracija.\nMinistar Knežević je rekao da je u resoru privrede u poslednjih nekoliko godina Vlada Srbije napravila veliki pomak, što svakodenevno potvrđuju međunarodne finansijske institucije, kao i da je formiranjem nove vlade obezbeđen kontinuitet u ekonomskim reformama i politici.\nKnežević je istakao da će Ministarstvo još intenzivnije i energičnije nastaviti da radi na završetku procesa privatizacije, reformi javnih preduzeća, kao i na unapređenju poslovnog ambijenta i infrastrukture, kako za velike privredne subjekte, tako i za mala i srednja preduzeća. On je istako da je veoma značajna pomoć koju Evropska unija pruža Srbiji kroz različite programe podrške, posebno u sektoru malih i srenjih preduzeća čiji razvoj nastojimo da podstaknemo. Kako je naveo, akcenat će u narednom periodu biti na inovacijama i podizanju kapaciteta radi što efikasnijeg korišćenja evropskih fondova.\nMinistar je naglasio da je cilj vlade stabilna i ekonomski razvijena Srbija i unapređenje ekonomskih odnosa u regionu, a posebno u kontekstu evropskih integracija.\nPočetna»Vesti»Knežević i Davenport o ekonomskim reformama i politici


Po drugi put u Beogradu: Međunarodni dan praktikanata - Beogradska otvorena škola\nPo drugi put u Beogradu: Međunarodni dan praktikanata\nBeogradska otvorena škola uz podršku Solidar Suisse-a obeležava ove godine po drugi put u Srbiji Međunarodni dan praktikanata. Događaj se organizuje u okviru projekta "Kvalitetne radne prakse - put ka zapošljivosti mladih", a podržan je i od strane Krovne Organizacije Mladih Srbije i Organizacije Kreativnog Okupljanja.\nU sklopu obeležavanja događaja pokrenuta je onlajn kampanja na socijalnim mrežama gde će mladi deliti svoja iskustva sa prakse koristeći heštegove #KvalitetnePrakse i #3u1prakse. Centralna aktivnost kampanje biće događaj povodom obeležavanja Dana praktikanata koji će se održati 9. novembra 2018. godine u Beogradu na Platou kod Filozofskog fakulteta, od 12 do 14 časova. Tokom događaja biće održan performans pod nazivom #3u1prakse , čiji je cilj da na alegoričan i duhovit način skrene pažnju javnosti na loš kvalitet praksi u Srbiji.\nU zemljama EU situacija je tek neznatno bolja. Podaci ukazuju da se više od polovine praksi ne plaća, a da trećina ne sadrži nikakav plan učenja. Savet ministara EU je stoga izdao Preporuku o kvalitetnom okviru za sprovođenje praksi, a omladinske organizacije su pokrenule inicijativu za obeležavanje Međunarodnog dana praktikanata. Beograd će se ove godine po drugi put pridružiti evropskim gradovima poput Ženeve, Madrida, Brisela i Pariza i obeležiti Dan praktikanata.\nPozivamo sve zainteresovane da se uključe u onlajn kampanjiu i da nam se pridruže u petak 9. novembra 2018, od 12 časova na Platou kod Filozofskog fakulteta kako bismo zajedno obeležili Međunarodni dan praktikanata i skrenuli pažnju poslodavcima, mladima i široj javnosti da prakse imaju efekata samo ukoliko su kvalitetne. Više o događaju možete videti OVDE,dok o iskustvima mladih praktikanata možete više pročitati na našem portalu za mlade Mingl.\nZa više informacija o događaju možete kontaktirati Danijelu Grubnić danijela.grubnic@bos.rs na telefon 011 30 65 830.


"WikiLeaks: Rat, laži i video trake" na Discovery kanalu\n“WikiLeaks: Rat, laži i video trake” na Discovery kanalu – Personal magazin\nOtkrijte priču iza novinskih natpisa u specijalnom jednočasovnom dokumentarnom filmu na Discovery kanalu\nNe propustite premijeru emisije WikiLeaks: Rat, laži i video trake na Discovery kanalu, 27. februara 2011 godine u 21:55. Ova emisija govoriće o internet sajtu koji je izazvao jednu od najvećih kontroverzi poslednje decenije čiji se epilog još očekuje.\nWikiLeaks je međunarodna neprofitna organizacija koja objavljuje priloge privatnih, tajnih i poverljivih sadržaja iz anonimnih izvora, kao i još zvanično neobjavljene informacije. Krajem 2010. godine, ovaj sajt je izazvao kontroverze objavljujući stotine hiljada\npoverljivih dokumenata diplomatskih institucija Sjedinjenih Američkih Država i vojnih organa.\nDokumentarac hronološki prati priču od nastanka WikiLeaks sajta pa sve do optužbi za zaveru protiv harizmatskog utemeljivača ovog sajta i novog glavnog neprijatleja Pentagona, Džulijana Asanža (Julian Assange). Asanž je dao i ekskluzivni intervju za ovaj projekat i govorio o motivima koji su pokretali WikiLeaks organizaciju, a osvrnuo se i na globalne efekte njenih aktivnosti.\nOvaj film režirali su Pol Moreira (Paul Moreira) i Luk Herman (Luc Hermann), poznati i nagrađivani istraživački novinari. Boraveći i snimajući u Londonu, Vašingtonu, Rejkjaviku i Parizu, oni su razgovarali sa novinarima koji su radili za WikiLeaks kao I sa hakerima koji se bore za transparentnost informacija i neprestano postavljaju izazove utemeljenim pravilima vojne tajnosti i diskrecije.\n“Snimanje ovog filma bilo je izuzetno kompleksno za Pola i mene, počevši od onih najosnovnijih stvari, kao što je uspostavljanje kontakta sa Asanžom i njegovim timom” kazao je Luk Herman. “Morali smo putovati dvaput u London, bez kamera, kako bismo ih ubedili da govore za naš porjekat. Ti ljudi su bili pod neverovatnim pritiskom, a s obzirom da su se uvideli kakve su posledice njihovih aktivnosti prethodnih meseci, jasno je zašto su bili tako oprezni i sumnjičavi prema nama i dokumentarnom filmu koji smo pravili.”\nDokumentarni film uključuje i intervju sa bivšim drugim čovekom WikiLeaks tima, Danijelom Domšajt Bergom (Daniel Domscheit-Berg) napravljen pre nego što je on otvorio sopstvenu stranicu i objavio ispovest o “vremenu provedenom na najopasnijem internet sajtu na svetu”. Daniel sada ima status “disidenta” nakon što je napustio kompaniju. Njegove tvrdnje su da je WikiLeaks kao organizacija isuviše centralizovana i skoncentrisana na lik i delo Džulijena Asanža, a kritički je nastrojen i prema žurbi u kojoj su objavljivanje značajne poverljive informacije, umesto da se usredsredilo na postupnu izgradnju organizacije.\nUvid u svet WikiLeaks sajta i načina na koji su njegova otkrića naišla na prijem u medijima čine ovaj dokumentarac posebno zanimljivim.\n“WikiLeaks: Rat, laži i video trake” na Discovery kanalu was last modified: February 3rd, 2011 by Redakcija\nDiscoveryDiscovery kanalDžulijana AsanžaJulian Assangelaži i video trakeratWikiLeaks


U organizaciji Srpske pravoslavne crkvene opštine Vukovar, 19. januara o.g., na Bogojavljenje, u sabornom hramu Svetog Nikolaja održana je sveta liturgija. Nakon liturgije organizovana je litija, koja se uputila od crkve prema obnovljenom bogojavljenskom krstu postavljenom na obali Dunava, koji je tom prilikom i osveštan.\nVukovarski paroh, protojerej - stavrofor Saša Kuzmanović govorio je o značaju ovog srpskog pravoslavnog znamenja. Ujedno se zahvalio se rukovodstvu Grada Vukovara što je izdvojilo sredstva iz gradskog budžeta i finansiralo obnovu krsta. Kao predstavnici Grada Vukovara, skupu su prisustvovali zamenica gradonačelnika Ivana Mujkić i Srđan Milaković, zatim saborska zastupnica Dragana Jeckov, dožupan Vukovarsko-sremske županije Đorđe Ćurčić i predstavnici SDSS i ZVO.\nSvečanom činu osveštanja Pravoslavnog krsta na Dunavu, pored sveštenstva i brojnih vernika, prisustvovao je i generalni konzul Republike Srbije u Vukovaru, Milan Šapić.


Srbija i Antigva i Barbuda uspostavili diplomatske odnose - KoZnaZna - Vizni režim, putovanja\nTokom bilateralnog sastanka na marginama generalne debate 73. zasedanja Generalne skupštine Ujedinjenih nacija, prvi potpredsednik Vlade i ministar spoljnih poslova Srbije Ivica Dačić i ministar inostranih poslova Antigva i Barbuda Čet Grin potpisali su zajednički komunike o uspostavljanju diplomatskih odnosa.\nU prijateljskom razgovoru dva ministra su razmenili viđenja globalnih i regionalnih političkih procesa sa posebnim akcentom na mogućnosti razvoja bilateralne saradnje.\nMinistar Dačić upoznao je kolegu i sa tokom sveopštih reformi koje sprovodi Vlada Srbije, kao i sa procesom evrointegracija.\nMinistar inostranih poslova Antigva i Barbuda istakao je da je za njegovu državu cilj da ima što više prijatelja širom sveta i da se saradnja razvija na obostrano zadovoljstvo, za šta je namera da se uspostavi i pravni okvir potpisivanjem međunarodnih sporazuma u oblastima od zajedničkog interesa.\nDva ministra su izrazili zadovoljstvo uspostavljanjem diplomatskih odnosa koji su osnov za dalju saradnju.\nVizni režim između Srbije i Antigva i Barbuda proverite na STRANI VIZNOG REŽIMA.\nAntigva i Barbuda, diplomatski odnosi, komunike, srbija


Air Serbia prevezla u avgustu više od 300.000 putnika - Aviatica\nObjavljeno: 3. 9. 2021.\nAir Serbia, nacionalna aviokompanija Republike Srbije, prevezla je tokom avgusta 2021. godine više od 300 hiljada putnika u redovnom i čarter-saobraćaju, preko matičnog aerodroma u Beogradu, kao i vazdušnih luka u Nišu i Kraljevu. Ostvareni rezultat predstavlja najveći broj putnika prevezenih za mesec dana u 2021. godini i nastavak je kontinuiranog rasta tokom letnjih meseci. Air Serbia je poslednji put prevezla više od 300 hiljada putnika tokom samo jednog meseca u pretpandemijskoj 2019. godini, koja je po svim parametrima bila rekordna za nacionalnog avio-prevoznika.\n„Izuzetno smo zadovoljni što se trend stabilnog rasta tokom prethodnih nekoliko meseci nastavio i u avgustu. Zabeleženi rezultati pokazuju da je iza nas veoma dobro i uspešno leto. S druge strane, svesni smo da se situacija u vezi sa pandemijom korona virusa u pojedinim zemljama pogoršava, kao i da se sve češće reaktiviraju ograničenja u putovanjima. Iz tog razloga, planovima za naredni period pristupamo sa dozom opreza, fokusirajući se na pažljivo praćenje razvoja situacije i brzo reagovanje u skladu sa aktuelnim merama i tražnjom na tržištu“, izjavio je Jirži Marek, direktor komercijale i strategije u Er Srbiji.\n(Saopštenje Air Serbije)\nAir Serbiabiznisbroj putnikarezultati


Palestinci ispalili 12 raketa na južni Izrael – Informer\nPalestinski militanti ispalili su najmanje 12 raketa na južni Izrael, koji je zauzvrat zaprijetio da će pojačati napade na Pojas Gaze.\n“Izraelske snage neće oklijevati da prošire svoje akcije i odgovore na sve provokacije“, rekao je brigadni general Joav Mordekaj, portparol načelnika generalštaba izraelske vojske, dan nakon što je jedan Izraelac ubijen u raketnom napadu na grad Biršebu.\nKrvoproliće je izbilo u četvrtak kada su gerilci, za koje Izrael tvrdi da su došli iz Pojasa Gaze i prešli na izraelsku teritoriju u blizini ljetovališta Elijat, na Crvenom moru, ubili osam ljudi u napadu na pustinjskom putu.\nIstog dana ubijeno je i pet egipatskih policajaca, kao i sedam gerilaca.\nKairo je juče najavio da će povući ambasadora iz Tel Aviva zbog ubistva svojih ljudi, ali je pozdravio inicijativu Izraela da se otvori zajednička istraga.\nIzraelski ministar odbrane Ehud Barak izrazio je juče žaljenje zbog pogibije Egipćana, koja je izazvala najozbiljniju krizu u odnosima sa Egiptom od kada je zbačen Hosni Mubarak u februaru.\nIzrael i Egipat potpisali su mirovni sporazum 1979. godine.\nIzrael je izveo više avio napada na Pojas Gaze od četvrtka u kojima je poginulo 15 ljudi, uključujući i civile, rekli su bolnički izvori.\nIzrael tvrdi da je više od 100 raketa ispaljeno iz Pojasa Gaze na jug Izraela.\nU današnjim napadima rakete iz Pojasa Gaze pogodile su praznu školu u Biršebi, kao i i priobalni grad Aškelon.\nRizik – ključan sastojak uspjeha


Kultura - Izložba Milića od Mačve u Kragujevcu - Vesti iz Kragujevca i Šumadije - Pressek.rs\nDela iz legata akademskog slikara Milića od Mačve biće predstavljena na izložbi koja će biti otvorena u utorak, 19. novembra, u 19 sati, u Univerzitetskoj galeriji.\nU Univerzitetskoj galeriji biće izložen veliki deo vredne zaostavštine Milića od Mačve, jednog od najvećih srpskih slikara, pod nazivom „Kosovo, prvi prag Srbije”. Publika će biti u prilici da vidi odabrana dela iz legata, od kojih su većina ulja na platnu, kojima dominiraju motivi iz srpskog srednjeg veka i predanja.\nUmetnik je 1999. godine zaveštao legat kao poklon-zbirku gradu Kruševcu i ona se nalazi u okviru stalne postavke u zgradi nekadašnjeg žitnog mlina, nedaleko od crkve Lazarice. Grad Kruševac je kao stari prestoni grad Srba i prestoni grad Lazarev za umetnika imao posebnu simboliku. Milić je te duhovne vertikale i kosovsko nasleđe oslikavao na čudesan način, zbog čega mu je patrijarh German i dodelio titulu kosovskog viteza-čuvara. Galerija je zvanično svečano otvorena za publiku 14. oktobra 2008. godine na Dan oslobođenja Kruševca i prostire se na tri nivoa ukupne površine 300 kvadrata.\nPostavka se može pogledati do 13. decembra ove godine.\n# Galerije # Izložba # Kragujevac # Univerzitet\n· Ponedeljak, 18. novembar 2019. Nagrađeni filmovi sa 16. Balkanime u SKC-u\n· Utorak, 19. novembar 2019. Kraljevačko pozorište gostuje u Kragujevcu


BalkanMagazin :: Džonson se iz Rijada vratio praznih ruku\npetak, 18. mart 2022 14:44\nBritanski premijer na Bliskom istoku pokušao da dogovori alternativno snabdevanje naftom, ali nije dobio pozitivan odgovor. Raša tudej podseća da su ga bar uživo primili, pošto predsedniku SAD u Rijadu i Abu Dabiju „neće ni na telefon da se jave“. Ministar UAE u poseti Moskvi istakao da je Emiratima „stalo da sarađuju sa Rusijom na unapređenju energetske bezbednosti“\n(ilustracija, Boris Džonson premijer Velike Britanij - RT)\nBritanski premijer Boris Džonson nastojao je da obezbedi pomoć izvoznika nafte na Bliskom istoku kako bi izvršio pritisak na ruskog predsednika Vladimira Putina da zaustavi vojnu ofanzivu na Ukrajinu, objavljuje ruska državna agencija Raša tudej, „ali se vratio praznih ruku“. Džonson je pokušao da dobije bilo kakva obećanja od Saudijske Arabije i Ujedinjenih Arapskih Emirata da se poveća proizvodnja.\nOn je zavšio svoju posetu Arapskom poluostrvu u sredu, nakon što se sastao sa princem Mohamedom bin Salmanom u Rijadu i Mohamedom bin Zajedom u Abu Dabiju. Kako prenosi RT, nije uspeo da ubedi kraljevine da najave bilo kakvo povećanje proizvodnje, dok Britanija, Sjedinjene Države i njihovi saveznici „pokušavaju da ubede svet da prekine uvoz iz Rusije da bi kaznili Putina“.\n„Mršava“ i priča o ljudskim pravima\nUpitan da li će Saudijska Arabija povećati izvoz, Džonson je rekao: „Mislim da ćete to morati da pitate Saudijce. Ali, mislim da smo postigli sporazum po pitanju potrebe da se osigura stabilnost na globalnom tržištu nafte i gasa, kao i da se izbegnu štetna iskakanja cena.“\nRuska agencija podseća da je cena nafte ovog meseca dostigla najviši nivo za poslednjih 13 godina usled ukrajinske krize.\n„Iako Džonsonov pokušaj u naftnoj diplomatiji nije doneo nikakve rezultate, on je uspeo da ga saudijski i lider iz Emirata barem prime. Bela kuća bez uspeha pokušava da dogovori bar telefonski razgovor predsedniku Džou Bajdenu sa dvojicom prinčeva“, stoji u tekstu Raša tudej.\nU tekstu se navodi i da je Džonson bio kritikovan što se sastao sa liderima iz Rijada koji je prošlog vikenda kaznio 81 zatvorenika odrubljivanjem glave. Britanski premijer je uverio novinare da će ovim dvema članicama OPEC-a istaknuti značaj ljudskih prava, „ali ti razgovori izgleda da nisu prošli ništa bolje nego njegovi napori da obezbedi više nafte“, piše RT. Saudijska Arabija je, inače, ovako kaznila još troje ljudi za vreme Džonsonove kratke posete Rijadu.\nŠeik Abdula bin Zajed al Nahjan ministar spoljnih poslova UAE (AFT-Arabnjuz)\nSa Moskvom i o Iranu\nIstovremeno, prve saudijske novine na engleskom Arab njuz objavljuju da je Emiratima „stalo da sarađuju sa Rusijom po pitanju unapređenja energetske bezbednosti“. Ministar spoljnih poslova UAE šeik Abdula bin Zajed al Nahjan je ovo rekao u Moskvi u četvrtak.\nArab njuz piše da je ruska invazija na Ukrajinu donela zapadne sankcije „i poremetila globalna tržišta energetike, stavljajući naftne izvoznike iz Zaliva u prvi plan“, prvenstveno UAE i Saudijsku Arabiju, jer korisnici traže druge načine snabdevanja. Rijad i Abu Dabi se do sada nisu odazvale pozivima SAD da iskoriste svoje rezerve kako bi zadržale cenu nafte, podsećajući da su obavezane sporazumom u okviru saveza OPEC-a, kojem pripada i Rusija.\n„Važno je da se održi stabilnost tržišta energenata i hrane“, rekao je ministar iz UAE, obraćajući se, sa ruskim kolegom Sergejem Lavrovim, moskovskim medijima.\nNa portalu saudijskog lista navodi se i da Emirati pokušavaju da nađu „srednju liniju“ između zapada i Rusije, „sa kojom su takođe produbili odnose“. Na glasanju u Savetu bezbednosti UN da se osudi invazija, UAE su ostali uzdržani.\nŠeik Abdula je najavio da će sa Rusima razgovarati i o Iranu, Siriji i Iraku tokom posete Moskvi.


Dušan Borković zadovoljan učešćem u TCR šampionatu - Auto Republika\nDo početka letnje pauze u TCR šampionatu ostao je još samo trkački vikend u Nemačkoj (8-9. jula) na stazi Ošersleben, a najbolji srpski automobilista Dušan Borković zadovoljan je dosadašnjim učinkom u svojoj drugoj TCR sezoni. Vozač NIS Petrol Racing tima uz podršku gruzijskog tima “GE Force” i italijanskog “Romeo Ferraris”, posle šest TCR vikenda i 12 trka, podigao je dva puta pobednički pehar, osvojio 82 boda, a u generalnom plasmanu zauzima šesto mesto.\n„Moglo je bolje u to sam siguran, ali isto tako nisam očekivao pobedničko postolje već u drugoj trci. Tako da nisam siguran ni kako bih u jednoj rečenici sumirao ovu polusezonu. Osećanja su mi baš pomešana. Dve pobede u polusezoni su sjajan rezultat, ali je nažalost TCR šampionat pokazao jednu veliku manu kada je u pitanju balans performansi. Alfe su u Mađarskoj vozile sa smanjenom snagom motora, a meni su sa dodatnih 20 kilograma balansa, praktično bile vezane ruke. Ispadne da posle svake pobede, na sledećem vikendu nemam nikakve šanse. Kako da objasnite da vozač bude najbolji na jednom vikendu, a na sledećem zauzme 18. mesto. Malo je nemoguće objasniti, osim da se u šampionatu nešto pogrešno radi, što je mišljenje i mojih kolega i njihovih timova“, rekao je Borković\nPosle trkačkog vikenda u Nemačkoj, sledi pauza u šampionatu do 3. septembra kada se voze trke na Tajlandu u Buriramu, zatim 8. oktobra u Kini, a završnica šampionata je zakazana za 26. novembar na stazi u Abu Dabiju zajedno sa završnicom sezone Formule 1.\n„Pauzu ću iskoristiti za treninge. Putujem u Ameriku odmah posle Nemačke i tamo već tradicionalno nastavljam sa pripremama, pre svega zbog velikog broja staza na kojima mogu da vežbam“, dodao je Borković.\nNajveći izazov za našeg šampiona biće trka koja ga očekuje već ovog vikenda u Nemačkoj.\n„Možda će mi najteža trka do kraja sezone biti u Ošerslebenu s obzirom na to da nastupam sa potpuno novim turbo punjačem. Ova promena je urađena na zahtev organizatora usled pritisaka koji su vršili ostali proizvodjači. To će biti kao da vozim potpuno novi automobil, s obziorom da će raspodela snage biti potpuno drugačija. Moj tim je uradio odredjene testove, ali ćemo pravo stanje videti tek u Nemačkoj na prvim treninzima“, rekao je Borković i dodao da se nada, kao i kolege iz drugih timova, da će se situacija sa balansom performansi srediti i da će ostatak prvenstva svima omogućiti podjednake šanse\nVozač NIS Petrol Racing Tima podsetio se na sjajan vikend koji je prošle godine imao na ovoj stazi kada je osvojio pol poziciju na kvalifikacijama i drugo mesto na obe trke i dodao:\n„Nadam se da će ove godine biti makar približno. Na početku sezone napomenuli smo da razvijamo automobil i do sada su rezultati sjajni, ali posle pobede na dve trke u prvom delu sezone apetiti su nam porasli. Boriću se za najviše plasmane i cilj mi je da do kraja godine budem među prvih pet vozača“, rekao je Borković\ntagovi: automobilizam Duca Borković izdvojeno tcr\nprethodni Nuvil pobedio Tanaka u epskoj borbi na Reliju Poljske (video)\nsledeći Botasu pol pozicija za VN Austrije\nOdložene F1 trke u Bahreinu i Vijetnamu


U prostorijama Fonda za zaštitu okoliša Federacije BiH u Sarajevu je 06.12.2018. godine održana radionica na temu zbrinjavanja i upravljanja animalnim otpadom u Kantonu Sarajevo.\nRadionica je organizirana sa ciljem prezentiranja rezultata projekta „Izrada registra otpada životinjskog porijekla u Kantonu Sarajevo“, implementiranog od strane Centra za okolišno održivi razvoj Sarajevo (COOR), a za potrebe Ministarstva prostornog uređenja, građenja i zaštite okoliša Kantona Sarajevo. Projekat je sufinansiran sredstvima Fonda za zaštitu okoliša Federacije BiH.\nPrezentacija predmetnog projekta upriličena je od strane Zijade Krvavac, pomoćnice ministra za oblast zaštite okoliša Kantonalnog ministarstva prostornog uređenja, građenja i zaštite okoliša Kantona Sarajevo, Mr. Dragane Selmanagić, predstavnice COOR-a, Dr. Sanjina Tanković, člana radne grupe za praćenje implementacije projekta, te Prof. dr Amre Serdarević sa Građevinskog fakulteta Univerziteta u Sarajevu.\nPored navedenih učesnika prezentacije, radionici su prisustvovali i predstavnici Federalnog ministarstva okoliša i turizma, Federalnog ministarstva poljoprivrede, vodoprivrede i šumarstva, Ministarstva komunalne privrede i infrastrukture Kantona Sarajevo, predstavnici inspekcije, predstavnici visokoškolskih institucija Univerziteta u Sarajevu, eminenti stručnjaci i eksperti u oblasti upravljanja otpadom, kao i uposlenici Fonda za zaštitu okoliša Federacije BiH.\nPredstavnica Kantonalnog ministarstva prostornog uređenja, građenja i zaštite okoliša Kantona Sarajevo, Zijada Krvavac je kroz uvodno izlaganje prisutnima približila problematiku upravljanja animalnim otpadom u Kantonu Sarajevo, te obrazložila razloge za pokretanje ovog projekta, od kojih je ključni nedostatak evidencije o ukupnim količinama i kategorijama otpada životinjskog porijekla u KS. Predstavnica COOR-a, Mr. Dragana Selmanagić prezentirala je projekat, te realizovane aktivnosti sa naglaskom na prepreke sa kojima su se susretali u toku realizacije istog. Konkretni rezultati projekta u kontekstu odabrane metodologije, broja detektovanih obveznika, prijavljenih količina te problematike uočenih razlika i neslaganja u podacima, prezentirani su od strane Dr Sanjina Tankovića.\nPoslije održanih prezentacija na kojima su izloženi rezultati projekta u smislu formiranja „registra“ generatora animalnog otpada te podataka o količinama animalnog otpada po kategorijama, uslijedila je diskusija o različitim aspektima problematike neadekvatnog tretmana otpada životinjskog porijekla (klaonički otpad, uginule životinje i otpad dobijen preradom kože) i opasnosti po okoliš i zdravlje ljudi ukoliko se istim pravilno ne upravlja.\nJedan od zaključaka radionice je da je problem animalnog otpada jedan od „gorućih“ problema u oblasti upravljanja otpadom u Kantonu Sarajevo sa kojim se suočavaju lokalne vlasti, stočari, klaoničari, prerađivači, mesari, veterinari i građani, te da se konkretne mjere u cilju njegovog rješavanja moraju poduzeti u što skorijem periodu, a za što su stečeni konkretni preduslovi izradom dokumenta „Registar otpada životinjskog porijekla u Kantonu Sarajevo“.\nZaključeno je i da problem nepostojanja tačnih podataka o količinama i kategorijama, te neadekvatne infrastrukture za prihvat i zbrinjavanje ove posebne kategorije otpada, nije prisutan samo u Kantonu Sarajevo već da se isti javlja i u drugim kantonima i županijama, odnosno na teritoriji Federacije BiH i BiH općenito.\n„Također, za sveobuhvatan pristup problemu upravljanja animalnim otpadom u Kantonu Sarajevo nužna je intersektorska saradnja i podrška svih institucija, koje moraju dati doprinos u rješavanju ovog problema, kako na kantonalnom tako i na federalnom nivou. Projekat realizovan u Kantonu Sarajevo bi mogao poslužiti kao pilot projekat i za ostale kantone i županije u Federaciji BiH, te predstavlja inicijalni korak za planiranje rješavanja problema i budućih aktivnosti u ovoj oblasti“, zaključak je održane radionice.


Zvizdić zaradio prijavu zbog nezakonite podjele 450.000 KM | Dnevnik.ba\nZvizdić zaradio prijavu zbog nezakonite podjele 450.000 KM\nTužiteljstvu BiH dostavljena je kaznena prijava protiv Denisa Zvizdića, predsjedavajućeg Vijećaministara BiH, i Džemaila Ćibe, direktora Kancelarije za zakonodavstvo Savjeta ministara BiH, zbog Odluke o odobravanju sredstava tekuće rezerve u iznosu od 450.000 KM.\nPrijava protiv Zvizdića odnosi se na zloupotrebu položaja i ovlaštenja dok Ćibu terete za nesavjestan rad u službi, jer je kao direktor Kancelarije za zakonodavstvo morao znati da je Prijedlog odluke o odobravanju sredstava tekuće rezerve nezakonit.\nSuština je u tome da je odluka koja je usvojena 5. kolovoza suprotna Zakonu o financiranju institucija BiH i Odluci o privremenom financiranju institucija BiH i međunarodnih obaveza BiH za period srpanj - rujan, a u prilog tome ide i činjenica da je Ministarstvo financija i trezora BiH dalo negativno mišljenje na tu odluku.\nU Zvizdićevom kabinetu nisu odgovorili na pitanje da li su upoznati s kaznenom prijavom, ali su istaknuli da nije sam predsjedavajući Savjeta ministara donio odluku.\n"Odluku je donijelo Vijeće ministara kao kolektivni organ i za nju su glasali svi ministri, uključujući i Vjekoslava Bevandu, ministra financija i trezora BiH", rekla je Amela Mulavdić, savjetnica za medije u Zvizdićevom kabinetu.\nPrema Zakonu o financiranju institucija BiH, ako budžet ne bude usvojen do 31. ožujka, dozvoljeno je realizirati samo sredstva neophodna za funkcioniranje institucija BiH, a da su suprotno tome odlukom sredstva dodjeljenja vjerskim zajednicama, sportskim klubovima i za kapitalne projekte određenih općina.\nIz prijave je vidljivo da je i sama dodjela sredstava općini, u ovom slučaju općinama Lopare (40.000 KM), Sokolac (110.000 KM), Hadžići (30.000) i Novi grad Sarajevo (30.000 KM) iz budžetske rezerve sporna s obzirom na to da je članom 17. Zakona o financiranju institucija BiH jasno propisano kome se mogu dodijeliti ta sredstva.\n"Dodjela sredstava općinama kao upravnim nivoima koji se financiraju iz budžeta ne bi bila dozvoljena ni da je budžet za tekuću godinu usvojen", navodi se u prijavi.\nIz nekoliko izvora iz Savjeta ministara BiH nam je potvrđeno da je i prije sjednice Savjeta ministara na kojoj je usvojena sporna odluka bilo riječi o tome da je ona nezakonita, jer su institucije BiH na privremenom financiranju, ali i zbog toga što se novac iz budžetske rezerve dodjeljuje općinama.\nZanimljivo je da je Ministarstvo financija i trezora BiH negativno mišljenje dalo na Prijedlog odluke o odobravanju sredstava budžetske rezerve na iznos od 600.000 KM, koliko je prvobitno bilo planirano da se podijeli, ali da je na kraju taj iznos smanjen jer se ispostavilo da su raspoloživa sredstva "svega" 557.450 KM.\n"Polazeći od konstatiranog nedovoljnog preostalog ukupnog iznosa proračunske pričuve, te imajući u vidu da se financiranje institucija BiH vrši na privremenoj osnovi, izvješćujemo predlagatelja da Ministarstvo financija i trezora BiH ne može dati pozitivno mišljenje na Prijedlog odluke o odobravanju sredstava iz proračunske pričuve proračuna institucija BiH i međunarodnih obaveza BiH za 2019. godinu", navedeno je u mišljenju Ministarstva financija i trezora.\nNakon što je konstatirano da nema dovoljno novca, prvobitna odluka koja je bila na iznos od 600.000 KM je izmijenjena na 450.000 KM, a sporno je i to što je naknadno, odnosno 7. kolovoza, dakle dva dana poslije usvajanja sporne odluke, od Ministarstva financija i trezora BiH ponovo zatraženo mišljenje, ali sada na iznos od 450.000 KM.\n"Dakle, na izmijenjeni iznos za isti sadržaj odluke zatraženo je mišljenje nakon njenog donošenja, ne prije, kako to zakon propisuje", navodi se u prijavi protiv Zvizdića i Tužilaštvu BiH predlaže da se od Suda BiH zatraži određivanje privremene mjere kojom bi se spriječila realizacija nezakonite odluke i time zaštitio budžet institucija BiH, pišu Nezavisne.


Opština Novi Bečej Rekonstrukcija objekata "Žitni magacin" i "Arača"\nVi ste ovde: Aktuelno Rekonstrukcija objekata "Žitni magacin" i "Arača"\nREKONSTRUKCIJA OBJEKATA "ŽITNI MAGACIN" I "ARAČA"\nDanas su opštinu Novi Bečej posetili Dragana Milošević, pokrajinska sekretarka Vlade AP Vojvodine za kulturu, javno informisanje i odnose sa verskim zajednicama, Dragana Jovanović, asistent sekretarke Milošević i Zoran Vapa, direktor pokrajinskog Zavoda za zaštitu spomenika kulture.\nIspred opštine Novi Bečej dočekao ih je Saša Maksimović, predsednik opštine Novi Bečej, Brakno Svilengaćin, zamenik predsednika opštine Novi Bečej, Dragan Rauški, šef Odseka za urbanizam opštine Novi Bečej i Matija Kovač, poslanik u Skupštini Vlade AP Vojvodine. O saradnji između opštine Novi Bečej i pokrajinskog sekretarijata govorila je Dragana Milošević, pokrajinska sekretarka Vlade AP Vojvodine za kulturu, javno informisanje i odnose sa verskim zajednicama: „Danas smo razgovarali o budućoj saradnji i podršci pokrajinskog sekretarijata i opštine Novi Bečej, koja se odnosi na arheološki park „Arača“. Očekujemo u naredne 2 nedelje razgovore i sa predstavnicima mađarske vlasti koji su izrazili želju da finansijski učestvuju u završetku projekta. Novi Bečej je opština koja je pokazala dobar primer prakse kada su u pitanju ustanove kulture i razvoj kulture. Za 2 do 3 nedelje imaćemo konkretne razgovore kako bi implementirali u budžetska sredstva za narednu godinu i pokrenuli rekonstrukciju aheološkog parka i ostalih sadržaja na teritoriji opštine Novi Bečej, a u tome imaju apsolutnu podršku od APV “.\nIdejno rešenje je urađeno za Žitni magacin, kaže Saša Maksimović, predsednik opštine Novi Bečej:“ pre oko godinu i po, opština Novi Bečej dobila je na poklon Žitni magacin koji je najstariji objekat tehničke kulture u Vojvodini, star je preko 300 godina. Za njega je urađeno idejno rešenje, ali je u pripremi i glavni projekat za rekonstrukciju ovog žitnog magacina. Rekonstrukcija žitnog magacina bi bila u potpunosti, od temelja, fasade, krova i unutrašnjih radova, ali će to reći glavni projekat, gde će investicioni deo biti oko dvesto miliona dinara“.


Mrak u najvećim gradovima Pakistana kao posledica nestanka struje\nArhiva - Ljudi na ulicama po mraku tokom nestanka struje u Ravilpindiju, Pakistan, 10. januara 2010.\nMasovno isključenje struje tokom noći ostavilo je veći deo Pakistana u mraku, iako je električna energija delimično obnovljena u nedelju u nekim delovima zemlje.\nPrekid struje u zemlji od oko 220 miliona ljudi ostavio je sve glavne gradove u mraku, uključujući i prestonicu države Islamabad i poslovnu prestonicu Karači.\nMinistar energetike Omar Ajub Kan potvrdio je na hitno sazvanoj konferenciji za novinare rano izjutra da je isključenje prouzrokovano "tehničkom greškom" u elektrani Gudu na jugu Pakistana malo pre ponoći u subotu.\nKan je objasnio da je kvar aktivirao nacionalni prenosni sistem "u roku od sekunde" i primorao "sigurnosne sisteme" u elektranama širom zemlje da se automatski isključe, prekidajući snabdevanje električnom energijom.\nRekao je, međutim, da njegovo ministarstvo još nije tačno utvrdilo šta je uzrokovalo krizu.\nMinistar je napomenuo da timovi rade na tome da u potpunosti obnove nacionalno napajanje i da bi moglo proći još nekoliko sati pre nego što se čitav sistem stabilizuje.\n"Naši timovi i dalje rade na području Gudua kako bi istražili razloge koji su uzrokovali kvar, ali gusta magla otežava njihov posao", insistirao je on.\nIpak, očigledno je da oni nisu otkrili nijednu grešku u elektrani Gudu, dodao je Kan.\nNetblocks, koji prati prekid interneta, izvestio je da se internet veza u Pakistanu "urušila" kao rezultat prekida struje, saopštivši da je povezanost na "62 odsto od uobičajenog nivoa".\nPakistan je u prošlosti imao nekoliko nestanaka električne energije, za šta je kriv krhki sistem distribucije u zemlji.\nU 2015. godini navodni napad militanata na ključni vod za napajanje gurnuo je oko 80 odsto zemlje u mrak više od devet sati.\nKineske milijarde dolara investicija u elektroenergetski sektor poslednjih godina omogućile su Pakistanu da prevaziđe nestašicu električne energije. Ulaganje takođe pomaže zemlji da poboljša svoje distributivne sisteme.\nĆerka Benazir Buto zvanično ulazi u politiku\nU razmeni vatre i međusobnom granatiranju Indije i Pakistana ubijeno šest ljudi\nPosle obaranja aviona rastu tenzije između Indije i Pakistana


Obama oštro kritikovao AIG zbog isplaćivanja bonusa\nPredsednik Barak Obama pridružio se oštrim kritikama plana američke osiguravajuće kompanije AIG da isplati 165 miliona dolara bonusa direktorima, uprkos rekordnim gubicima i pomoći koju je dobila od vlade. Obama je u Bijeloj kući kazao da je AIG zapao u probleme zbog nesmotrenosti i pohlepe i obećao da će iskoristiti pravna sredstva kako bi spriječio isplatu bonusa.\nPredsjednik Obama oštro je negodovao zbog odluke AIG da isplati milionske bonuse direktorima kompanije.\n“AIG je u proteklih pola godine primio značajne svote novca od Sekretarijata za finansije. Zatražio sam od sekretara za finansije Gajtnera da to iskoristi i razmotri sva pravna sredstva za blokiranje isplate tih bonusa i zaštiti američke poreske obveznike.”\nPlanove AIG oštro su kritikovali i zakonodavci iz obje stranke.\n"Stvarno mislim da AIG pravi ludim američki narod”, naglasio je Elajdža Kamings, demokratski kongresmen iz Merilenda.\n"Veliki broj tih ljudi bi trebalo otpustiti, a ne nagrađivati bonusima”, smatra Ričard Šelbi, republikanski senator iz Alabame.\nNekada najveća osiguravajuća kompanija na svijetu je u okviru četiri paketa za spasavanje, koje su finansirali poreski obveznici, primila pomoć vrijednu 170 milijardi dolara kako bi samo nastavila da posluje. I dok su mnogi u Vašingtonu usredsređeni na AIG, administracija pokušava da osnaži povjerenje Amerikanaca. Šef američkih Federalnih rezervi Ben Bernanki, gostujući u programu televizijske mreže SI-BI-ES, ponovio je da bi recesija mogla da bude okončana ove godine, ukoliko se stabilizuje bankarski sektor. Ostaje međutim da se vidi da li će to biti dovoljno da se zadobije povjerenje investitora i nastavi rast berzanskih indeksa na Vol Stritu.


Apple Sophisticated OS - SOS\n128 KB (proširive do 512 KB)\nVeć 80ih godina tržište kućnih i osobnih računara je uhvatilo zamaha pa je Apple ubrzo dobio konkurente. Iako je Apple ][ bio računar izbora za mnoge male kompanije, u Appleu su bili uvjereni da treba stvoriti novi, složeniji računar koji bi se mogao mjeriti s novim konkurentima u tržištu poslovnog računarstva. Za ovo tržište je bio stvoren računar Apple /// koje je bilo potpuni neuspjeh, jer su računari bili skupi i skloni kvaru (zbog pregrijavanja) i u mnogim slučajevima nekompatibilni sa softverom napisanim za Apple ][. Razlog neuspjehu nije bila nekompetentnost računarskih arhitekata u kompaniji Apple, već stalno uplitanje Jobsa u zadavanju neostvarivih ciljeva, kao naprimjer nedozvoljavanju ugrađivanja ventilatora.\nU međuvremenu razne grupe unutar kompanije Apple radile su na računaru koje će posjedovati mnoge nove sposobnosti: slikovni korisnički interfejs (GUI), miš, sposobnost priključivanja u lokalnu mrežu LAN, te objektno orijentirano programiranje. 1983 na tržište izlazi računar Apple Lisa, koji je utjelovio sve nove pricipe ali je cijena bila prevelika: 10,000$. Ovaj računar zbog svoje cijene nije bilo prihvaćen od poslovnog tržišta, i tri godine poslije (1986.) Apple prekida proizvodnju. Apple Lisa nije bio jedini računar koji se razvijao po novim principima, drugi tim računarskih inženjera razvijao je računar Apple Macintosh koji je spasilo kompaniju Apple od skore propasti.\nApple III u kompjuterskom muzeju (en)\nCommons ima datoteke na temu: Apple III\nPreuzeto iz "https://bs.wikipedia.org/w/index.php?title=Apple_III&oldid=2856537"\nOva stranica je posljednji put izmijenjena na datum 7 oktobar 2017 u 15:51.


17. izbor najboljeg sportiste BiH u organizaciji "Nezavisnih novina" i BHRT\nSjednica Organizacionog odbora 17. Izbora najboljeg sportiste godine BiH danas će biti održana u zgradi Predsjedništva BiH u Sarajevu.\n"Nezavisne novine" i Radio-televizija BiH od 2001. godine organizuju manifestaciju Izbor najboljeg sportiste godine BiH s jansim ciljem da promovišu sport, sportiste i sportske kolektive iz svih krajeva BiH, te da im na taj način daju i dodatni podsticaj za uspješan rad.\n"U prethodnih šesnaest godina kroz ovaj projekat nagrađeno je više od tri stotine sportista, sportskih radnika i ljudi koji su dali svoj doprinos razvoju sporta u BiH. U organizaciji i sprovođenju ovog projekta svake godine učestvuju najugledniji i najzaslužniji ljudi iz svijeta sporta, privrede, politike i medija.\nU istoriji manifestacije dugoj skoro dvije decenije ravnopravno su zastupani sportisti iz svih krajeva BiH i nagrađivani isključivo najzaslužniji, koji su svojim radom i rezultatima bili najbolji promoteri BiH na najvećim međunarodnim takmičenjima širom Evrope i svijeta.\nPodršku tradicionalno daje i državni vrh, te je i ove godine pokrovitelj manifestacije Predsjedništvo BiH, sa predsjedavajućim Draganom Čovićem, koji je i predsjednik Organizacionog odbora", kazala je Diana Radić, direktorica marketinga i član uprave "Nezavisnih novina".\nOvogodišnji žiri kao i svake godine čine ugledni sportski radnici i predstavnici medija iz BiH, a predsjednica žirija je Mara Lakić Brčaninović, proslavljena košarkašica, nekadašnja reprezentativka SFRJ, osvajačica srebrne medalje sa Olimpijskih igara, te Svjetskog i Evropskog prvenstva.\n"Čast je i zadovoljstvo biti dio priče koja već godinama njeguje i prepoznaje najveće sportske vrijednosti u BiH. U ime članova žirija ovom prilikom se zahvaljujem Predsjedništvu BiH, koje je od prvog dana uz manifestaciju, koja je s pravom dobila epitet najrelevantnijeg događaja ovakve vrste u našoj zemlji, ali i stekla prepoznatljivost ne samo u BiH, nego i regionu", kazala je Mara Lakić Brčaninović, predsjednica žirija.\nTradicionalna 17. manifestacija Izbora najboljeg sportiste BiH biće održana 12. decembra u hotelu "Holiday" u Sarajevu sa početkom u 20 časova uz direktan prenos na BHT1.


Ambasade pet zapadnih zemalja u duginim bojama: Gej "notama" provociraju Rusiju | Novosti.RS\nAmbasade pet zapadnih zemalja u duginim bojama: Gej notama provociraju Rusiju\nponedeljak, 29. 06. 2020. u 07:52\nKremlj: Nije dozvoljena propaganda homoseksualizma\nPosle diplomata SAD u Moskvi, i predstavnici Velike Britanije su postavili na svojoj zgradu zastavu LGBT populacije u znak podrške gejevima, lezbijkama, biseksualcima i onima koji su promenili pol. Njima su se pridružile i diplomate Australije, Kanade i Novog Zelanda, koji zajednički pozivaju rukovodstvo Rusije da poštuje i zaštiti prava ljudi netradicionalne seksualne orijentacije.\nFormalni povod za zajedničku izjavu pet ambasadora je taj što je ovo mesec kad se godinama podržava LGBT populacija jer, kako su objasnili u američkoj ambasadi, 24. juna 1978. zastava u duginim bojama pojavila se prvi put na jednom mitingu u San Francisku. Britanske diplomate tvrde da će na njihovoj zgradi ta zastava biti celi mesec.\nU britanskoj ambasadi su objasnili da LGBT populacija ne traži posebne privilegije već samo da je poštuju i da im se ne uskraćuju prava koja imaju drugi ljudi.\nU Ministarstvu spoljnih poslova Rusije su odgovorili na sve to ironično i na "Fejsbuku" su stavili pesmu "El Bimbo" iz popularne komedije "Policijska akademija" sa scenama iz gej bara.\nU Kremlju su prokomentarisali postavljanje zastave LGBT podsećajući da u Rusiji nije dozvoljena propaganda homoseksualizma među maloletnicima. A u Savetu Federacije Rusije smatraju da je postavljanje zastave u duginim bojama na ambasade mešanje u unutrašnje stvari i da se radi o političkoj provokaciji.\nZna se da je u više navrata predsednik Putin javno kazao da, dok je on predsednik, u Rusiji će deca imati mamu i tatu, a ne roditelja broj jedan i dva. Zbog toga u Rusiji mnogi misle da isticanjem zastave LGBT populacije diplomate prkose ruskom predsedniku.


Dara Bubamara fotoshop – Radio Balkanfox\nDara Bubamara je već neko vreme na udaru negativnih komentara i osuda zato što je fanovi napadaju da previše fotošopira slike.\nDara je izbacila fotografiju na svom Instagram nalogu, a možemo videti da je suzila glavu, izbelila zube, sredila jagodice, oči i usne, ali je smanjila i nos.\nU komentarima se vodi rat zato što su njeni pratioci istakli da pevačica previše prerađuje svoje slike do te mere da izgleda kao porcelanska lutka, ali i kao dete od 15 godina.\n“Ovaj izgled je fotošopiran do bola“, “Pretera ga do maksimuma“, “Ovde si mnogo lepo ispala, kao da imaš 20 godina“, su samo neki od komentara na pevačicinoj objavi, prenosi Kurir.\nOvo nije prvi put da Dara prerađuje svoje slike, a po svemu sudeći pevačica ne mari mnogo za negativne komentare.


Portparolka EULEX-a izlagala na 2. Regionalnom forumu u Solunu - Više od Multimedije ... - EULEX - European Union Rule of Law Mission in Kosovo\nNaslovna Multimedia Portparolka EULEX-a izlagala na 2. Regionalnom...\nPortparolka EULEX-a izlagala na 2. Regionalnom forumu u Solunu\n04. mart 2020. god.\nEULEX-ova portparolka i šefica Kancelarije za štampu, Ioanna Lachana, izlagala je 8. februara na 2. Regionalnom forumu u Solunu.\nTokom panel diskusije o konsolidaciji demokratije na Balkanu, Lachana je govorila o ogromnom znacaju EU na Kosovu. Ona je obrazložila stanje vladavine prava na Kosovu i važan rad EULEX-a, kao i niz unakrsnih tema poput rodne ravnopravnosti, medija i uloge mladih.\nRegionalni forum u Solunu služi kao platforma za dijalog medu vodecim politickim licnostima, intelektualcima, akademicima i istaknutim predstavnicima javnog i privatnog sektora i civilnog društva na Balkanu. Njegov je cilj podsticanje ideja, regionalnih strategija i politika koje ce znacajno doprineti unapredenju mira, bezbednosti, demokratije i vladavine prava u regionu.


Poslnici traže istragu trgovine organima – Nadlanu.com\nPoslnici traže istragu trgovine organima\nBEOGRAD, 23. decembra 2010. (Beta) – Poslanici vladajuće većine u Skupštini Srbije izjavili su u četvrtak da očekuju da će sve relevantne institucije, uključujući i Euleks, preuzeti neophodne mere da se utvrdi istina o trgovini ljudskim organima na Kosovu o kojoj govori izveštaj izvestioca Saveta Evrope Dika Martija.\nPoslanici opozicije, međutim, sumnjaju da li će Euleks imati političku volju za istragu i smatraju da bi pravosudni organi Srbije trebalo da daju svoj doprinos.\nŠefica poslaničke grupe Za evropsku Srbiju Nada Kolundžija je rekla da očekuje da Euleks i sve relevantne institucije ozbiljno shvatiti izveštaj Dika Martija i preuzeti neophodne mere da bi se utvrdila istina o trgovini ljudskim organima na Kosovu.\nZamenik šefa poslaničke grupe G17 plus Vlajko Senić rekao je da će naredni period pokazati koliko kapaciteta za istragu ima Euleks i dodao da Srbija treba da učini sve da bi pomogla u otkrivanju pune istine.\nPoslanik PUPS Momo Čolaković kazao je da sve relevantne institucije, uključujući UNMIK i Euleks, kao i srpsko pravosuđe, treba da se uključe u istragu zločina na Kosovu.\nPoslanik Jedinstvene Srbije Petar Petrović kazao je da veruje da je Euleks i pre izveštaja Dika Martija znao za zločine koji su se događali na Kosovu, ali da ništa nije preduzeo.\nPoslanik Liberalno-demokratske partije Ivan Andrić rekao je da pravosuđe Srbije mora da se uključi u istragu, ali da u njoj moraju da učestvuju i, kako je kazao, nezavisne međunarodne institucije.


Vojni komitet NATO-a u CG\nGeneral Knud Bartels sa ministarkom odbrane CG, Milicom Pejanović Đurišić, Podgorica, 27. oktobar 2014.\nZvaničnici NATO-a pri poseti Crnoj Gori istakli da će Alijansa zbog ruskog agresivnog ponašanja nastaviti sa aktivnostima na istoku.\nU Podgorici je danas boravila delegacija Vojnog komiteta NATO-a. Predsjedavajući komiteta general Knud Bartels poručio je da je NATO posvećen Zapadnom Balkanu i da na njega gleda kao na prirodni dio evroatlanstkog pakta.\nGeneral Bartels je nakon današnjeg sastanka sa crnogorskom ministarkom odbrane Milicom Pejanović Đurišić istakao da je najvažniji zadatak NATO-a da odbrani i zaštiti članice od bilo kojeg napada.\n"NATO je posvećen budućnosti Zapadnog Balkana na koji gleda kao prirodni dio evroatlanstske porodice. Pridruživanjem NATO-u države Zapadnog Balakana se uključuju u najjači vojni savez u istoriji koji obezbjeđuje mir i stabilnost za svoje članove", poručio je Bartels na konferenciji za medije sa ministricom Pejanović Đurišić.\nOn je istakao da je agresivno ponašanje Rusije fundamentalno promjenilo evroatlantsku bezbjednost i da će Alijansa nastaviti sa aktivnostima na istoku.\nOn je kazao da je Crna Gora već osjetila benefite od saradnje sa NATO i kao pouzdan partner doprinijela sigurnosti regiona.\nOdgovarajući na pitanja novinara da li će Crna Gora dobiti pozivnicu da pristupi NATO-u 2015. godine, Bartels je rekao da je “u tom smislu poruka sa Samita u Velsu bila jasna kada smo se obavezali da ćemo odluku donijeti do kraja 2015. godine”.\nBartels je naglasio da su pažljivo pratili napredak i reforme koje se odvijaju u oružanim snagama Crne Gore i poručio da je zadovoljan performansama koje ima crnogorska vojska.\nMinistarka Pejanović Đurišić, odgovarajući na pitanje novinara da li će vojska morati da se pozabavi sumnjivim kadrom u okviru VCG koja je zaostala iz JNA i vojske SCG posebno u bezbjednosnom sektoru, kazala je da kada je u pitanju zaštita podataka u Crnoj Gori je već nekoliko puta promjenjen zakon kako bi ti standarni bili što kvalitetnije implementirani.\nOna je istakla da u vojno-obavještajnoj službi nema kadra koji je u prošlosti bili angažovani u drugim službama.\n"Pripadnici Vojske Crne Gore su na različitim tačkama Zemlje i naš zadatak je da njihove aktivnosti budu podržane adekvatno kada je u pitanju obavještajni i kontraobavještajni rad. Prošle godine u okviru Ministarstva odbrane je formirano odjeljenje za vojno obavještajne poslove. Tada smo donijeli odluku da ljudi koji će biti angažovani u tom sektoru nemaju istoriju angažovanja u drugim službama i vremenima", rekla je Pejanović Đurišić.\nOna je naglasila da je VCG obnovljena u odnosu na prošla vremena i da je Ministrastvo odbrane odlučno da NATO standardi u Crnoj Gori budu implementirani na odgovarajući način.


Nove medalje za strelce Alekse Dejović - Radio Luna\nPočetna Slobodno vreme Sport Nove medalje za strelce Alekse Dejović\nStrelac Mateja Tripković, član Streljačkog kluba Aleksa Dejović, osvojio je dve zlatne medalje za kategoriju pionira i kadeta u disciplini vazdušni pištolj, tokom drugog kola Kupa Streljačkog saveza Srbije u B programu. Na tom takmičenju u Ivanjici, Tripković je osvojio i treće mesto u kategoriji mlađih juniora.\nU disciplini vazdušni pištolj, Olga Stojanović iz SK Aleksa Dejović je osvojila zlatnu medalju u kategoriji pionirki i treće mesto za kadetkinje i mlađe juniorke.\nPionirke iz SK Aleksa Dejović su osvojile sve medalje drugog kola lige Zapadne Srbije. Na tom takmičenju, održanom u nedelju u Ivanjici, Olga Stojanović je osvojila prvo mesto, drugo Jana Šopalovic i treće Jovana Nikolić.\n– U kategoriji kadetkinja i mlađih juniorki je situacija bila identična, sto se tice pistoljašica SK Aleksa Dejovic, dodala je trener Dušica Radojičić Mitrović navodeći da je prvo mesto pripalo Olgi Stojanović, a treće Dijani Janković.\nU muskoj konkurenciji tokom drugog kola lige Zapadne Srbije , Mateja Tripkovic je osvojio tri zlatne medalje za sve tri kategorije, odnosno prvo mesto u kategoriji pionira, kadeta i mlađih juniora.


B92\t02.09.2018 18:51\nU Beogradu je, potpisivanjem sporazuma, osnovan Savez za Srbiju, na programu u 30 tačaka.\nNa skupu u Sava centru govorilo je svih 10 osnivača - Dragan đilas, Dveri Boško Obradović, NS Vuk Jeremić, DS Zoran Lutovac, Levice Srbije Borko Stefanović, Zdrave Srbije Milan Stamatović, Zajedno za Srbiju Nebojša Zelenović, Pokreta za preokret Janko Veselinović, Udruženih sindikata Srbije Sloga Željko Veselinović i pokreta Srba sa KiM "Otadžbina" Slaviša Ristić.\nMeđu zvanicama su bili Dušan Ivković, advokat Borivoje Borović, bivši predsednik DS Bojan Pajtić, istoričar Čedomir Antić, dok su se pisac Ljubivoje Ršumović i Jelena Beba Balašević obratili prisutnima.\nInicijator formiranja Saveza Dragan Đilas je rekao da su namerni da grade Srbiju kao "prosperitetnu kuću", ali da oni sami nisu dovoljni, pa je pozvao "lidere među građanima" da im se pridruže, te pokazao na prazne stolice pored stola za kojim su sedeli.\nPredsednik DS Zoran Lutovac rekao je da nisu bitne ideološke razlike među strankama u Savezu:\n"Naše razlike su irelevantne. Nismo prosti zbir slabih rejtinga, već ohrabrujemo da se svi zajedno borimo za opšte dobro", rekao je Lutovac.\nTak u "normalnoj Srbiji" te razlike će, kaže Lutovac, biti relevantne.\nPredsednik NS Vuk Jeremić rekao je da Balkan ponovo dolazi u žizu svetske javnosti, da se piše o precrtavanju granica, te da ga je nedavno telefonom bivši ministar spoljnih poslova Kipra pitao, kako je naveo, da li je tačno da je Srbija prva zemlja koja je voljno i u miru pristala da precrta granicu.\nJeremić je rekao da, zbog Kosova, vlast u Srbiji ima podršku međunarodne zajednice i da neće biti lako, kako je rekao, preseći to "napajanje".\nBoško Obradović je rekao da su pred Savezom tri važna cilja - programska platforma u 30 tačaka, prelazna, ekspertska vlada, oročena na godinu dana, i nova politička kultura da se razgovara normalno, bez obzira na razlike.\nBorko Stefanović je podsetio da je na današnji dan 1990. godina stvorena koalicija Zajedno i da bez obzira na to šta neko loše misli o toj koalicija, ona je sprečila krađu u Srbiji.